
P raefatio. 


(^mnia  fere,  quae  de  rananmi  vasis  sanguiferis  nota  sunt,  Swaminerdam- 
mio  nos,  viro  diligentia  non  minus  quam  ingenio  insigni  debere,  quis  est  qui 
dubitet.  Tanta  ejus,  et  in  observandis  rebus  anatomicis  sagacitas,  et  in  docendis 
perspicuitas,  ut  quae  tempore  recentiore  ab  aliis  detecta  viderentur,  ab  ipso  jam  deli- 
neata  sint  atque  descripta.  Quod  enim  Jacobsonius  Hafniensis  et  Nicolajus  de 
structura,  venae  cavae  inferioris  scripsere,  Swammerdammiura  non  fugisse  nemo 
dubitabit,  qui  in  tabella  ejus  formatam  ex  compluribus  ramulis  renum  substantiae 
infixis  venam  cavam,  venas  vero  renibus  se  appropinquantes  in  substantia  ea- 
rum distributas  conspexerit. 

Vix  vero  minora  mihi  esse  videntur  Weberi  merita  in  explicanda  coidis 
structura  anatomica,  quum  primus  fuerit,  qui  batrachia  duobus  gaudere  atriis 
intellexit.  Quae  de  batrachiorum  systemate  vasorum  nota  fuere  (exceptis  quae  a 
Webero  descripta  sunt)  comportata  invenies  in  Meckelii  pnatomes  comparativae 
tomo  quinto,  spero  autem  pauca  me  pagellis  hisce  exposuisse,  quae  quan- 
quam  usque  ad  hoc  temporis  spatium  in  notitam  publicam  nondum  venerint  haud 
omnino  minuta  esse  videantur. 

At  ne  confundantur  nomina,  in  descriptione  musculorum  Zenkeri  Batra- 
chomyologiatn  secutus  sum,  quanquam  non  semper  cum  eo  lubenter  consentirem, 
Meckelii  librum  in  nominandis  ossibus  et  foraminibus. 


1 


i.f9*{ 


^ ^ iifi«  I r%*  ^.1 


■ I '■'ii 

■f 


y* 

.eJl, 


s % 


'-  ) 


>:c 


I ' 4«" 


-"•3 


,4 


* ■ 


,5 


■ -i-  J'  ■?  L-S**'  . * Jt 


^ >y? 

5,  • ■ 


A***!-'/! 


«>/  * 

♦ r 


. ... 


»■»•  i' 


f. 


■A 


■jU... 


"?4- 


V,  .<  :;y^'-  I#  • 

» . ^VA  .<  » 


# 

1? 


■y%/A  ■'J^->{  'Tl?^* 

■ # • : . .'.  ......  ■;. 


\ ■ 

. :fl  M 

V ‘ ' ■ , 

'-  j.',tJi  •■  IM  »‘*->^'  i'w  '£i'/»'’' ■ »,*  *■  , ii'*' 


'.  'it  •:  :t!^f"5r  ■ '■•*:' ".|3'‘y.."^4^.» 

: , I'>f  'lit  v..X>.’3aii  ' . * . ■ .-i. 


> •: 


' < -4ir 


*,,,  ? -'- 


_ . 

■T  ••  • ♦ * '■'...*  ‘4  • ■ • IJvr^fSl* 

■ e,  ? *if.  -T,  »:  ,.  V v-r  T,- r».‘.  . 'tj'-'’)-  . ,./  r,ff1<d&  , '*  »> 

' •v7-.u''-.i‘'-t  .' * ' • '-  ' • ' ■ .'.i*'  ’T  ftum-'  f . 

'■^*’  . ..  , , . ,.  , : ./•.  .- «n 


•,a  I , 


'k' 


*«■ 


r(V«  »»  .••  ) ' 


J;'.m:.io  ■' 


««h»3  atr 


J9  ttl9T0h9)qfi 
rib  .dtBHIAJX» 
oaib  at9b^9(juA  ^ 


t',a’  ..  r< 


'VX' 

vA 


f . ;■ 


■V.#»  ■' 


•.^  _• 


"T 


^ , 


. 4^ 


» < ' 


^ "1 


%'■'  -a.  . % 


,-V 


H'  ,.  ■ 


Caput  primum. 

De  corde. 

§.  1. 

H^e  ratione  ct  ordine,  quo  has  disquisitiones  meas  eipllcarem,  quum  diu  haesitavissem,  videba-. 
tur  mihi  hoc  optimum  esse,  ut  positione  et  structura  cordis  per  primum  capnt  exposita,  de  arteriis  secundo, 
tertio  capite  de  venis  dissererem;  deiude  capite  quarto  nonnulla  de  vasis  capillaribus  afferrem,  quae  no- 
tione digna  mihi  esse  viderentur. 

Et  primum  quidem  cor  ranarum  situm  est  proxime  supra  osseas  et  cartilagineas  partes,  quae  ab  au- 
teriore  *)  parte  commune  et  abdominis  et  thoracis  cavum  infra  amplectuntur.  At  vicina  organa  hae  sunt  ad 
posteriorem  partem  hepatis  lobi  pulmonum  pars  atriorum  latus  superiorem  attinguat  inferiorem  musculi  sterno- 
hyoidei. Quod  ad  figuram,  cono  fere  simile  est  brevi,  lato  tamen  in  basi  rotundo,  cujus  pars  acuta  inter  duos  lobos 
hepatis  posita  est.  Summa  pars  superficie  tecta  est  membrana  pericardii  serosa,  ita  tamen  ut  magnae  baseos  par- 
tes, et  anterior  quidem  atriorum  superficies,  non  obtegatur  ab  ista  membrana.  Pericardium  quum  inferiorem  tan- 
tum loci  partem,  ubi  vena  cava  ingreditur,  obtegat,  fit,  ut  acumine  cordis  sublato,  vena  cava  quasi  eminere  in  caver- 
nam pericardii  videatur.  Deinde  pericardium  in  inferiore  atriorum  superficie,  ubi  communis  truncus  aortae 
e ventriculo  adseendit,  infimae  tantum  hujus  trunci  convexitati  adjacet,  ita  ut  in  utroque  trunci  latere  in- 
ter ipsum  et  atriorum  parietem  singuli  sacci  coeci  formentur,  qui  acuminati  in  rugam  excedunt,  inter 
atrium  et  ventriculum  jacentem.  In  superiore  et  posteriore  ventriculi  superficie,  proxime  ad  basin  ejus, 
plica  pericardii  ad  ventriculum  transit.  (Fig.  3.  p.)  Haec  plica  prorsus  infundibulum  format,  cujus  acuta 
pars  ad  eor  versus,  lata  ad  posteriorem  animalis  partem  jacet,  vasque  circumcludit,  quod  inde  a vena 
umbilicari  oritur  eo  loco,  quo  haec  in  jecur  demittitur,  ct  abit  in  ventriculum.  (Fig.  3.  q.) 

Quod  si  ita  res  se  habet,  vena  esse  videtur,  neque  tamen  simile  vas  in  ullo  alio  animali,  testudine 
excepta  cognovi,  quod  illi  comparare  possem, 

§.  2. 

De  atriorum  structura  primus  Weber  ingeniose  disseruit  Antehac  batrachia  singula  tantum  atria 
habere  omnes  putabant,  sed  revera  bina  atria,  omnino  distincta  extare  videntur.  Hoc  certe  omnino  expla- 
natum est,  pariete  quodam  duo  atria  perspicue  separari,  in  hoc  tamen  pariete  foramen  quoddam  esse, 


*)  Ad  directiones  indicandas  his  notionibus  utar,  Directionem  a capite  ad  anum  versus,  anteriorem  et 
posteriorem,  directionem  a media  corporis  linea  sinistrorsum  et  dextorsum  euntem,  internam  ct  externam,  di- 
rectionem a tergo  ad  ventrem  versus,  superiorem  inferioremque  appellabo.  Inferiorem  igitur  superficiem  dico 
cem,  quae,  sicuti  jacere  solent  animalia  dissecanda,  in  tergo  scilicet;  prima  offertur  intuenti. 

per  quod  utriusque  cavitatis  sanguis  communicetur,  nou  verisimile  est;  at  potest  cogitari.  Parietes  multo 
tenuiores,  pellucidi  stricti  tamen  sunt  fibris  muscularibus  tenerrimis,  recto  et  obliquo  itinere  se  secantibus, 
contractionemque  atriorum  efficientibus. 

Non  aeque  lata  sunt  atria:  dextrum  enim,  multo  angustius,  sinistrum  quasi  circumplicat,  ita  ut 
septum,  quod  fere  a superiore  ad  inferiorem  partem  versus  expansum  est,  inter  dextrum  sinistrumque 
atrium,  convexe  ad  dextrum  flectatur,  sinistroque  concavam  partem  advertat.  Atriorum  parietes  a parte 
interiore  laeves  sunt  et  tenues,  fibris  musculorum  tenerrimis,  tenuius  etiam  septum.  Attamen  in  ranis 
esculentis  equidem  fibras  musculorum  in  inferiore  et  anteriore  superficie  perspicue  discerno,  quae  superne 
in  ramos  exeunt,  parietem  contrarium  tamen  non  attingentes.  In  medio  fere  pariete  superiori,  proxime 
igitur  septo,  utrumque  atrium  distinguenti,  invenias  in  sinistro  atrio  foramen  satis  magnae  amplitudinis. 
Per  hoc  omnis  sanguis  venosus  totius  animalis  — neque  enim  qui  e pulmonibus  refluit  excipiendum  esse 
sanguinem  constat  — in  cor  intrat.  Quod  foramen  lunulae  habet  formam,  (Fig.  3.  m.)  in  cujus  margine 
convexo  metulae  tenues  (Fig.  3.  n.),  partim  binae  inhaerentes,  rudimenta  valvularum  milii  esse  videntur. 

Attamen  hoc  foramen  multo  est  angustius,  quam  cavum  venarum  cavarum  et  superiorum  et  inferio- 
rum, saccum  quasi  hic  fingentium,  qui  satis  magnam  habet  diametron,  et  per  foramen  illud  cum  sinistro 
atrio  conjungitur. 

Dextrum  atrium,  quod  est  augustius  sanguinem  excipit  e pulmonibus  refluentem,  ambae  enim  pul- 
monum venae,  (Fig.  3.  h.)  paullo  antequam  in  atrium  incedunt  sese  conjungentes,  stirpeque  lineam  fere  di- 
midiam longa  formata  (Fig.  3.  o.)  in  atrium  sese  effundunt,  prope  parietem  utrumque  atrium  separantem, 
i e.  proxime  ab  ipsa  vena  cava. 

§.  3. 

Simplex  est  ventriculus,  neque  ullum  parietis  intergerini  vestigium  in  eo  invenitur.  Apicem  perraro 
subdmsum  conspexi.  Tenuissimae  parietis  partes  valde  infirmae,  intertextae  tamen  magnis  musculorum 
fasciculis,  qui  in  acumen  versus  vergunt,  sine  regula  ac  ratione.  (Fig.  4’.  a.)  Videntur  autem  trabeculis  car- 
neis similes  esse,  quae  quidem  trabeculae  carneae  In  medium  procurrentes,  complures  reddunt  lacunas  ex 
ipso  ventriculi  cavo  proficiscentes.  Utrumque  autem  atrium  per  unum  foramen  in  ventriculum  excedit, 
quod  ad  dextrum  atrium  omnino  sinistrorsum  situm  est,  et  vice  versa.  Attamen  paries  utrumque  atrium 
distinguens  hoc  in  foramen  quasi  tenuis  lamella  procurrit,  separato  in  duas  partes  foramine  (Fig.  4.  m.).  , 
Quatenus,  quod  procurrit  parietis  integerinl  velum  valvulae  vice  fungi  possit,  discernere  nequeo,  at  extat 
certe  alius  etiam  valvularum  apparatus,  et  is  quidem  quantum  scio,  neque  notus  adhuc  neque  descriptus. 
Ventriculo  enim,  inde  ab  acumine  ad  busin  versus  penitus  ad  perpendiculum  inciso,  et  utraque  parte,  al- 
tera ab  altera  distracta,  (Fig.  4.)  cerni  possunt,  quas  supra  descripsi  trabeculae  carneae,  finem  habentes 
circa  ostium  V'enosum  spatIumque  vacuum  relinquentes  (Fig.  4.  h.).  Quo  in  spatio  in  utroque  ostii  latere 
duo  lobi  carnei,  firmi,  semicirculares,  in  margine  vacuo  rotundo  exacuti  apparent,  quos  equidem  revera 
valvulas  esse  existimo.  (Fig.  4.  o.)  Libere  enim  in  ventriculum  procurrunt,  neque  ullis  filis  cum  trabeculis 
carneis,  sed  interna  superficie  cum  septi  lamella  conjunguntur.  In  dextra  ostii  parte  inter  has  majores, 
quas  supra  descripsi,  valvas,  Inveni  aliquoties  minimum  alius  valvulae  rudimentum,  eodem  modo  confor- 
matae (Fig.  4.  p.). 

Paulo  dextrorsum  et  infra  videre  licet  In  ventriculo  alterum,  ostii  arteriosi,  foramen.  (Fig.  4.  b.) 
Hoc  .autem  ingerit  se  ex  transverso  eo  usque  sinistrorsum,  per  corais  substantiam  musculos.ara,  ut  quo  ex- 
cedit in  initio  communis  aortae  truncus,  in  inferiore  ventriculi  superficie  situm  sit. 

Sed,  de  aortae  trunci  structura  hic  quaedam  praemittenda  eise  videntur.  Qui  quidem  truncus  duas 
fere  lineas  longus,  crassior  est  quam  aorta,  fibrisque  praeditus  musculosis,  magis  expressis,  quam  quae  in 
ceteris  vasis  inveniuntur.  Plerique  eum  ad  cor  pertinere  censent,  sed  aptissime  cum  bulbo  aortae  aliorum 
animalium  comparandus  esse  videtur.  Et  ipse  truncus  et  proprium  ostium  arteriosum,  quod  est  intra  cor- 
dis substantiam  musculosam  positum,  valvularum  habent  apparatum,  qui  uterque  alter  alterum  in  functione 
sua  adjuvare  videtur.  Sicuti  in  ostio  venoso  cerni  possunt  in  ostio  arterioso  duae  valvulae  in  eandem 
rationem  formatae,  multo  tamen  minores,  quarum  margo  liber,  rotundus,  exacutus,  non  ad  ventriculum, 
ted  in  trunci  aortae  canalem  versus  dirigitur.  (Fig.  4.  q.). 

Quod  si  hunc  scctindum  longitudinem  dissecueris  (Fig.  9.)  videbis  in  interiore  superficie,  quae  est 
sectioni  opposita,  e traverso  a vasis  positione  in  longitudinem  extensa,  videbis,  inquam,  marginem  quen- 
dam  suffarcinatum  eminere,  qui  prope  valvulas  ostii  arteriosi  ortus,  procurrit  usque  in  locum  partitionis 
trunci  aortae  communis,  ubi  in  duo  quasi  cornua  divisus,  sinistrum  in  sinistrum  aortae  truncum,  alterum 
in  dextrum  emittit.  (Fig.  9.  d.). 

Ni  fallor  cartilago  aut  ossiculum  ista  eminentia  circumcluditur. 

Et  hic  quidem  limbus  eo  usque  eminet,  ut  vase  in  traversum  perscisso,  lumen  quasi  bifariam  par- 
titum conspiciatur  (Fig.  10.).  Ceterum  in  hac  structura  contemplanda  foetus  gallinaceus  mihi  venit  in  men- 
tem, neque  aliud  hunc  limbum  nisi  imperfectum  valvularum  apparatum  esse  existimavi. 

lujectionibus , et  iis  quidem  feliciter  institutis,  vasorum  coronariorum  ne  vestigium  quidem  inveni. 
Saepenumero  autem  vasa  capillaria  inspersione  replevi,  quibus  totum  pericardium  quasi  distinctum  et  per- 
textum est.  In  quibus  praesertim  rete  quoddam  maculis  vasorumque  ramis  abundans  saepissime  vidi 
repleri,  et  illud  quidem  in  utraque  trunci  aortae  latere  super  coecos  illos,  quos  supra  descripsi,  sac- 
cos situm  est. 

Corde  macerato  per  latum  spatium  pericardium  facillime  detraxi,  in  quo  microscopio  adhibito  In- 
veni vasorum  rete,  amplissimis  contextum  maculis. 


Caput  secundum. 

Arteriar.um  systema. 

§.  1. 

T|.  . . 

iveislssima  est  arteriarum  et  venarum  in  ranis  structura.  Non  aliter  enim  ac  in  animalibus 
perfectioribus  arteriarum  parietes  crassiores,  minus  pellucidae,  tribus  stratis  maceratione  clarissime  appa- 
rentibus formantur,  cellulari,  musculari,  et  nervea  quae  dicitur.  Nullae,  neque  in  venis  neque  iii  arteriis,  lis 
quae  in  describendo  corde  nominatae  sunt  exceptis,  adesse  videntur  valvulae,  quum  injectionis  massa  in  quam- 
cunque directionem  propelli  liceat. 

lenarum  parietes  multo  tenuiores  duobus  formari  videntur  stratis,  nec  nisi  in  animali  vivente  san- 
gmne  repletae  inveniuntur.  Lumina  arteriarum  tantopere  superant,  ut  illae  ne  decimam  quidem  sanguinis 
partem  recipere  possint.  Duae  in  extremitatibus  venae  uni  arteriae  respondent  et  in  toto  fere  cor|»bre*^ 

quasi  fugere  videntur  arterias  venae,  ita  ut  in  quocanque  fere  organo  arteria  opposita  directione  procur- 
rat qua  vena. 

§•  2, 

Truncus  aortae  communis  e basi  ventriculi  inferiore  modo  in  medio,  modo  paululum  versus  dex- 
trum latus  oritur  et  duas  partes  tertias  in  altitudinis  atriorum  versus  cordis  basin  adepta,  in  sinistrum 
ct  dextrum  truncum  se  dividit.  Non  modo  injectionis,  sed  etiam  vitae  statu,  atriorum  diastoles  tempore, 
truncus  communis  ambaeque  aortae  in  atria  immersae  apparent,  atque  hoc  ipso  loco  in  atriis  ipsis  sep- 
tum applicatur. 

Qui  ambo  aortae  trunci,  unum  modo  lumen  habere  quidem  videntur,  sed  re  vera  quisque  in  tres  ca- 
nales scinditur,  quae  divisio  septis  duobus,  totum  vas  a trunco  aortae  pereuntibus  efficitur,  ita  ut  vase  in 
longitudinem  dissecto,  forficeque  ita  inducta,  ut  lamina  inferior  intra  ambo  septa  ponatur,  ista  dis- 
sectione in  medium  aortae  ramum  (aortam  descendentem)  pervenire  possis,  (Fig.  9.  e.)  utroque  vero  in  la- 
tere vasa  bene  clausa  et  integra  invenias.  (Fig.  9.  f.  g.). 

Septa  illa  extensa  in  parietem  muscularem  vasorum  e trunco  orientium  mutantur;  quae  quoque 
structura  adhuc  descripta  non  est. 

Qui  aortae  truncus  in  superiorem  et  posteriorem  partem  se  declinans,  usque  ad  musculos  petro- 
hyoideos  tendit,  quo  ipso  loco,  latitudine  jam  aucta,  tres  sejuncti  vasis  rami  facile  cognoscuntur. 

Ramus  anticus  nodum  format,  (Fig.  1.  n.)  a quo  versus  caput  arteriam  in  linguam  mittit,  quae  sub 
cute  fere  et  in  longitudine  animalis  cursum  tenens,  venae  jugularis  nodum  adipiscitur,  (Fig.  1.  g.)  quo, 
ubi  ille  venam  a plexu  oesophageo  accipit,  superato  ad  superficiem  superiorem  musculi  geniohyoidei  per- 
venit. Qui  geniohyoideus  musculus  biceps  est,  capitis  interni  (Fig.  1.  2.)  fibrae  musculo  linguali,  externi 
(Fig.  1,  3.)  vero  ossi  hyoideo  se  applicant;  quo  loco  ambae  partes  sejunguntur,  musculus  sternoliyoideus 
(Fig,  l.  4.)  et  omohyoideus  (Fig.  1.  b.)  est  adnexus.  Simulae  igitur  arteria  lingualis  musculum  gcnioliyoi- 
deum  est  adepta,  in  media  portione  externa,  intra  eam  et  membranam  mucosam  fluit,  atque  origini  lin- 
guae sese  appropinquans,  interius  penetrat  et  una  cum  musculo  linguali  in  linguam  penccrat. 

Proprius  vero  primus  aortae  ramus,  (Fig,  I.  g.)  latius  progressus,  supra  primum  musculum  petro 
hyoideum  (Fig.  1.  7.)  circumit  oesophagum,  quo  loco  membrana  mucosa  oris,  infundibuli  forma,  ad  for- 
mandum oesophagum  se  coarctat.  Tela  cellulosa  cum  oesophago  conjuncta  non  est,  sed  in  medio  ejus 
decursu  telae  cellulosae  filum,  cujus  interna  pars  materia  injecta  nunquam  rubefit,  secundum  aortae  descen- 
dentis truncum,  ubi  hic  quoque  circum  oesophagum  circumflectitur,  petentem  cernis  (Fig.  5-  r.)  Hoc  vero 
filum  vas  obliteratum,  quod  tempore  respirationis  per  branchias,  munere  suo  functum  est,  esse  mihi  videtur. 

At  arteria  occipiti  sese  appropinquat,  et  locum  praeterit,  quo  musculus  protractor  scapulae  (Fig.  5. 
2.)  late  affixus  est  occipiti.  Qui  musculus  horologii  habet  formam,  fasciis  et  anterioribus  ad  partem  op- 
positam concurrentibus,  ita  ut  medius  musculus  sit  tenuissimus. 

Ita  vas  ad  posteriorem  et  inferiorem  et  interiorem  orbitae  marginem  pervenit , ubi  musculi 
oculo  movendo  servientes  basi  cranii  sunt  affixi  (Fig.  5.  1.).  Quo  loco  vas  se  immergens  ramum  alterum 
in  oculi  bulbum  dimittit  (Tab.  1.  Fig.  9.  h.  i.)  alter  per  foramen,  ad  os  sphaenoideum  situm  in  cranii  cavum 
penetrat,  (Fig.  9.  h.)  de  cujus  decursu  vero  infra  melius  disseremus. 

Duo  vero  rami  ex  foramine  illo  prodeunt,  quorum  alter  in  virgulti  formam  statim  in  pharyngis  membrana 
m^epsa^  se  dividit  (Fig.  9.  p.)  alter  membranae  mucosae  arcte  affixus,  ad  marginem  baseos  carnii  cursum 
teqens,  in  nasum  transit. 

§.  3. 

Quum  ramu*  secundus  pTopriam  aortam  descendentem  faciat,  in  qua  describenda  fortasse  plurimum 
teremus  tempus,  antea  de  tertio  ramo  disserere  mihi  liceat  (Fig.  1.  i.)  (Fig.  5.  d.)  qui  quidem  oesopha- 
gum non  amplectitur,  sed  jam  infra  musculos  petrohyoideos  in  duos  dividitur  ramos,  quorum  alter  in  pos- 
teriorem se  convertit  partem  (Fig.  1.  1.  Fig.  5.  n.)  pulmones  adeptus,  statim  in  duos  scinditur  ramos,  alter 
(Fig.  1.  k.  Fig.  5.  o.)  superius  anterlusque  tendens,  mox  venam,  cujus  decursum  infra  accuratius  expllca- 
hlmus  comitatur.  Ambo  vero  tela  cellulosa  conjuncti,  ad  posterius  ossis  temporis  planum  perveniunt,  atque 
hic  disjunguntur,  vena  interius  penetrante  et  cranii  cavitatem  ineunte,  arteria  vero , inter  musculum  pro- 
tractorem  acromii  et  protractorcm  scapulae  decurrente,  tum  inter  Illos,  ramis  quibusdam  muscularibus  in 
•capulae  musculos  dimissis,  altum  petente,  postremo  intra  musculum  protractorcm  acromii  et  subscapula- 
rem se  protrahente,  et  cutem  adipiscente,  ubi  ex  ea  magnus  vasorum  plexus  in  humeri  regione  oritur. 
Interdum  vero  hunc  ramum  non  inter  protractorcm  et  acromii  subscapularem  currentem  sed  musculum 
priorem  in  obliquum  omnino  perforantem  vidi. 

Qui  ramus  quoque,  quod  attinet  ad  originem  a Swammerdammio  jam  descriptus,  quod  vero  ad  de- 
cursum, illi  omnino  est  ignotus.  Est  igitur  illud  recenter  observatum,  et  uti  videtur,  in  cutis  et  pulmonum 
constituenda  functione  physiologica,  res  non  sine  ullo  momento.  Apparet  enim  ex  observatione  illa,  ana- 
tomica, ipsa  structura  clarissime  demonstrari,  cutem  pulmonesque  duo  esse  organa,  quorum  alterum  alteri 
ad  sanguinis  mutationem  venosi,  valde  adjuvet.  In  batrachlis  enim,  ubi  minima  sanguinis  pars  per  pul- 
mones perducitur,  cutis  grandis  est,  secundarius  sanguinis  decarbonisatloni  inserviens  apparatus.  Multis 
itaque  locis  (quorum  majorem  partem  Infra  accuratius  cognoscemus)  arterias  ex  musculari  substantia,  in 
cutem  transeuntes,  in  retis  formam  se  dividentes  et  tum  denuo  in  venam  collectas,  quo  arteria  exierit 
loce  redeuntes  videmus.  Cuti  nutriendae  soli  vero  haec  vasa  servire  non  possunt,  quod  pro  ratione  cete- 
rum organorum  nimia  essent  magnitudine. 


§.  4. 

Ramorum  principum  secundus,  qui  medius  est  et  grandissimus  quidem,  inter  musculum  petrohyoi- 
deum  primum  (Fig.  1.  7.)  et  secundum  (Fig.  1.  8.)  se  pertrahens,  vaseque  in  laryngem  dimisso  (Fig.  5.  i) 
circum  oesophagum  circumflectitur  (Fig.  1.  h.  Fig.  5.  c.)  columnaeque  vertebrali  sese  appropinquat.  Paulo 
antea  duo  vel  tria  minora  dimittit  vasa,  quae  ad  oesophagum  transeuntia  (Fig.  5.  k.)  in  externa  leju» 
superficie  se  dividentia,  minorem  formant  plexum,  ad  quem  quoque  mutandi  sanguini  munus  pertinere 
ridetur. 

Simulae  aorta  paululum  pone  locum  pervenerit,  quo  prima  (Fig.  .5.  C.)  cum  secunda  (Fig.  5 D)  con- 
juncta est  vertebra,  in  superiorem  interiorem  et  anteriorem  locum  dimittit  ramum,  qui  quidem  spatium 
inter  secundae  vertebrae  processura  et  protractoris  scapulae  (Fig.  5,  2)  anteriorem,  et  depressoris  (Fig.  5,  3) 
interiorem  insertionis  locum  restans,  per  dorsi  musculos  usque  ad  anteriorem  baseos  scapulae  marginem 
progreditur,  et  tum  in  partem  anteriorem  se  convertens,  musculo  levatore  seapulae  sublimi  perforato  in 
altum  usque  ad  cutem  adseendit  (Fig.  6 b)  (Fig.  5 1.) 

Jam  prius  vero,  ubi  processum  transversum  secundae  vertebrae  adeptus  est,  ramum  demittit,  qui 
pone  vertebrarum  corpora  fluens,  supra  processus  transversos  vertebrae  secundae,  tertiae,  quartae  et  quintae, 
inter  cos  et  dorsi  musculos  decurrit,  (Fig.  5 s.)  per  quodque  foramen  intervertebrale,  ramum  alterum  ad 


medullam  spinalem,  alterum  pone  quemque  processum  treiusversum  exterius  in  dorsi  et  abdominis  musculos*” 

......  aaopat 

mittit. 

IIIuJ  vero  vas,  quod  supra  descripsimus,  (Fig.  G a.  Fig.  5 e)  musculo  levatore  scapulae  (Fig  C,  1) 
superato,  pone  latus  externum  ossium  bregmatis  et  frontalium,  coalitorum  inter  se,  decurrit,  atque  eodem 
seniper,  qui  ossis  occipitis  et  temporum  protuberantiis  constituitur,  modo,  flecti  videtur. 

Quod  quidem  vas  porro  dimittit  ramum,  qui  ante  os  quadratum  inter  aurem  et  oculi  bulbum  decur- 
rens, (Fig.  6 b)  arcte  supra  os  maxillare  superius  se  dividit,  in  parte  anteriore  palpebram  inferiorem  (Fig.  6 d) 
in  posteriore  vero  aurem  petens.  (Fig.  6 c)  Secundus  ramus  a superiore  bulbi  superficie  a trunco  primario 
latius  progresso  in  oculum  penetrat  (Fig.  6 e)  qui  ipse  truncus  supra  ossa  nasi  ad  os  intermaxillare  et  na- 
sum, parvum  quoque  vas  ad  maxillam  superiorem  dimittit. 

At  ab  aorta  descendente  ipsa,  paulo  post  fere,  in  regione  intra  secundam  et  tertiam  vertebram  a la- 
tere interno  et  superiore,  snbclavia  oritur,  (Fig.  5 m)  statim  in  externam  partem  se  convertens,  et  locum 
illum  petens,  quo  musculi  protractor  scapulae  et  depressor  acromii  in  obliquum  obvii  facti  appropinquan- 
tur. Nervus  quoque,  tela  cellulosa  cum  ea  connexus,  pone  arteriam  situs  decurrit.  Ambo  vero  conjuncti 
cum  vena  subclavia,  et  ante  eam  siti,  inter  musculum  pronatorem  brachii,  depressorem  scapulae  abdomi- 
nalem et  depressorem  acromii  cavum  pectoris  relinquunt. 

§.  5. 

Arteria  axillaris  ad  brachium  accedit  intra  musculum  brachii  abdominalem,  secundam  deltoidei,  et  internam 
anconaei  portionem,  in  pronatoris  margine  aliquantum  procedit  subter  cutem,  mittitque  ad  internum  versus  cuti 
ramum,  qui  sub  venam  axillarem  vergit,  in  externum  versus  ramum,  qui  in  profundum  se  dimittit  et  in 
articulo  plexum  anastomosesque  facit.  In  media  fere  ulna  arteria  brachialis  in  profundum  se  demergit,  jacet- 
que  in  flexore  digitorum  juxta  ulnam,  in  articulo  carpi  flectens  sese  circa  condylum  internum  ulnae,  attin- 
git in  volari  manus  superficie  inferiorem  ossium  metacarpi  partem,  inter  pollicem  et  digitum  indicem 
transit  ad  superficiem  manus  dorsalem  et  ramos  inde  emittit  diversos  in  diversis  individuis,  sed  ita  sem- 
per,  ut  in  utroque  digitorum  latere  singulae  arteriae  adseendant,  in  extremo  digfto  sese  conjungentes. 

§t  6. 

Aorta  paulatim  interius  et  inferius  se  convertens,  usque  ad  mediam  vertebram  sextam  decurrit,  (Fig.  1.  p.) 
ubi  cum  eodem  alterius  lateris  vase  conjuncta,  aortam  descendentem  communem  (Fig.  1.  q.)  facit  Sic  hoc 
loco  annulus  formatus  est,  qui  respirationis  et  digestionis  vias  ampletitur,  locus  conjunctionis  inter  anteriores 
renum  fines  est  positus.  Inter  renis  sinistri  partem  anteriorem  et  venam  cavam  inferiorem,  arteria  tractui 
intestinorum  nutriendo  inserviens  transit,  non  vero  ramus  aortae  descendentis  communis,  sed  sinistrae  ramus 
est  habendus,  sicuti  etiam  in  testudinibus  arteria  enterica  oritur  ex  aorta  sinistra.  (Fig.  1.  10.)  (Fig.  17.  a.). 

Quae  quidem  arteria  in  plures  se  dividit  ramos,  qui  singulas  intestinorum  partes  petunt.  Si  vero 
in  Meckelii  libro  de  anatomia  comparativa  numerus  et  decursus  ramorum  describitur,  apparet  descriptionem 
illam  in  uno  solum  animali  explorato  esse  conditam,  cum  decursus  et  numerus  ramorum  ex  variis  intesti- 
norum flectionibus  saepe  sint  dhxrsi.  Hoc  vero  constat  semper  pro  ventriculo  vas  unum,  pro  intestino 
tenui,  certe  duo,  pro  splene  et  intestino  recto  singula  inveniri  vasa,  unum  pro  hepate.  Venarum  decursu* 
non  nisi  in  recto  arteriarum  decursui  respondet. 

Arteriae  sequentes,  una  vel  duae,  vasa  sunt  debilia  'corpora  lutea  nutrientia  quae  quidem  arteriae, 
saepenumero  etiam  arteriarum  spermaticarum  rami  sunt  (Fig.  1,  b.) 

§.  7. 

lix  parte,  illa  a renibus  tecta,  magna  vasorum  copia  in  renes  et  apparatum  genitalem  transit,  quorum 
vero  situs  in  genere  altero  alter  invenitur,  a)  In  femina  renes  et  ovaria  vasibns  nutriuntur,  quae  com- 

muni  oriuntur  trunco,  et  ita  quidem  ut  aut,  — quod  saepius  accidit,  duo  vasa  juxta  oriantur,  quorum  quod- 
que lateri  alteri  destinatum,  liniae  dimidiae  itinere  facto  se  dividit,  reni  et  ovario  lateris  pertinentis,  ra- 
mum mittens,  aut  duo  vasa  oriantur,  quae  ambo  se  divident,  et  altero  quidem  ramum  dextrum  dextro  reni, 
sinistrum  sinistro  ovario,  altero  vero  dextrum  dextro  ovario,  reni  sinistro  sinistrum  mittente.  Arterias 
ovaria  nutrientes  (Fig.  17  c)  per  foramina  currentes  >ndebis,  quae  vena  cava  inferiore,  binis  venis  renalibus 
deferentibus,  et  renum  parte  inter  posita  formantur;  singulae  aut  binae  primae  arteriae  ovariorum  et  arteriae 
corporum  luteorum  (Fig.  17  b)  ante  venam  renalem  ad  ovaria  accedunt,  binae  inter  quintam  et  quartam, 
ternae  inter  quartam  et  tertiam;  ita  ut  in  utroque  latere  octo  fere  positae  sint. 

Aliae  in  oviductum  transeunt  arteriae.  (Fig.  17  d)  In  quodque  supra  descriptum  foramen  arteria 
intrat,  in  renes  statim  labitur,  sub  inferiore  eorum  superficie  usque  in  medium  inter  marginem  externum 
et  internum  decurrit,  et  hic  renum  substantiam  relinquens,  in  peritonaei  plicam,  cui  insident  oviductus, 
pergit,  atque  in  eo  se  dividit,  uti  vasa  intestinalia  in  mesenterio.  Pone  primum  vero  venarum  renalium 
truncum,  maxima  oviductus  arteria,  renum  substantiae  non  immersa,  provenit,  in  posteriore  renis  acumine 
in  duos  se  dividens  ramos,  altero  ad  renem,  altero  ad  inferiorem  oviductus  partem  transiens. 

b)  Priusquam  vasa  apparatus  genitalis  in  genere  masculino  describam,  organa  ipsa  accuratius  expo- 
nere mihi  liceat.  Ad  cognoscendum  vero  apparatum  genitalem  a vesicae  spermaticae  structura  initium  fa- 
ciamus necesse  videtur.  Quae  duobus  cornubus  finitur,  ad  anteriorem  animalis  partem  spectantibus,  et, 
coitus  tempore  excepto,  ad  libri  formam  complicatae  sunt,  ita  ut  ambo  cornua  plane  se  invicem  tegant 
(Fig.  14.)  . In  superius,  columnae  vertebralis  propius  accedens  cornu  ureter  renis  supra  positi  ejusdem  late- 
ns influit,  (Fig.  15.  D.  Fig.  14.  C.)  inferius  ciun  plica  quadam  peritonaei  est  conjunctum,  quae  a renis  mar- 
gine externo  ad  musculos  abdominis  transit,  et  cui  in  femina  oviductus  est  affixus.  Isto  ipso  in  loco 
prope  marginem  renis  externum  lineam  nigram  invenies,  quae  alteri  vesiculae  spermaticae  cornu  se  appro- 
pinquans, cum  eo  conjungitur  (Fig.  14.  D.  Fig.  15.  F.)  et  ab  utroque  latere  filo  candido  comitata  (quod 
est  ni  fallor  nemis)  similis  oviductui,  sed  non  tantopere  plicata,  usque  ad  musculum  abdominis  expansum 
diaphragmati  similem  procurrit,  in  fine  suo  in  modum  infundibuli  extensa.  (Fig.  15.  C.). 

^ esica  spermatica  vero,  a sinistra  in  dextram  partem  descissa,  prope  internum,  ad  superius  cornu 
spectantem  marginem  septum  ostendit,  quod  vesicam  in  duas  dividit  partes  inaequales,  quarum  altera  ad 
interiorem  marginem  decurrens,  cum  uretere  conjuncta,  semini  effluenti  inservit,  in  altera  vero  majori,  ex- 
terius sita,  semen  colligitur.  At  ambae  partes  inter  se  sunt  conjunctae,  septo  illo  magnis  perforato  forami- 
nibus, Ita  ut  urina  non  tam  facile  in  propriam  vesicae  spermaticae  cavitatem  intrare,  quam  coitus  tempore, 
semen  in  ureterem  pervenire  possit.  Nigra  illa  linea,  cuinam  inserviat  functioni,  cum  vasis  deferentis  of- 
ficium non  suscepisse  videatur,  eruere  non  potui,  maxime  mihi  verisimile  vddetur,  tempore  formationis  ani- 
malis functione  aliqua  fuisse  gavisam 

Corpora  lutea,  prope  testem  sita,  illa  peritonaei  plica  sunt  tecta,  quae  testem  quoque,  sicuti  in  femina 
ovarium  vestiunt. 

Quod  vero  ad  apparatus  genitalis  arterias  pertinet,  proprio  quodam  modo  cum  renum  arteriis  sunt 
conjunctae.  Quinque  vel  sex  arteriarum  trunci,  aortam  relinquentes,  dimidiae  fere  lineae  itinere^  facto , in 
duos  ramos  dividuntur,  quorum  alter  ad  renem  alter  ad  testem  lateris  oppositi  se  convertit,  et  ita  quidem,  • 
ut  sequens  ejusdem  lateris  reni  inserviat,  cujus  testi  prior.  Similem  distributionis  conditionem  jam  in  fe- 
minarum apparatu  genitali  invenimus.  Interdum  unus  vel  duo  rami  in  duos  renales  (Fig.  15.  d.)  vel 
testium  (Fig.  15.  b.)  arterias  dividuntur.  Renum  arteriae  arcte  pone  venas  renales  deferentes  remlla''' 

substantiam  inti-ant.  In  medio  longo  osse,  quod  spinae  vertebralis  est  postremum,  et  os  coccygis  habea- 
tur, aorta  descendens  in  ambas  iliacas  se  divi<lit,  quo  in  divisionis  loco  ramum  in  jinferiorem  et  poste- 
riorem partem  dimittit,  qui  vesicae  urinariae  se  appropinquat.  Iliaca  ipsa  vero  ramum  in  inferius  mittit, 
(Fig.  1.  t.)  ad  maris  vesiculam  spermaticam,  et  ad  oviductum  et  uterum  feminae,  praeterea  duas  arterias 
musculares,  (F.  15.  u.)  quarum  altera  parva,  altera  vero  in  externam  superioremque  partem  se  convertens, 
multas  cum  arteriis,  juxta  processus  transversos  decurrentibus  anastomoses  facit. 

Paulo  prius,  quam  iliaca  pelvis  cavitatem  relinquit,  ramum  ad  externum  versus  (Fig.  1.  v.)  dimittit 
qui  superato  osse  ilii  et  isclii,  musculos  sartorium,  adductorem  brevem  et  extensoris  cruris  caput  in- 
ternum intrat. 

§.  8. 

Nunc  i iaca,  jam  cruralis  nominanda,  e pelvi  exiens,  intra  musculos  pATiformem  (Fig.  2.  4.)  et  caput 
externum  extensoris  cruris  (Fig.  2.  6.)  fluens,  in  posterius  cruris  planum  perveniens,  primum  ramum  su- 
perficialem in  exteriorem  et  superiorem  partem  dimittit,  (Fig.  2.  b.)  qui  cum  duobus  venarum  gratidibus 
truncis,  a vena  crurali  externa  (Fig.  2.  /S.)  et  interna  (Fig.  2.  A.)  venientibus,  magnos  plexus  cutaneos  for- 
mat. In  medio  fere  crure  duos  ramos  primarios  demittit,  et  eodem  quidem  in  loco,  alterum  interiorem, 
(Fig.  2.  d.)  alterum  exteriorem.  (Fig.  2.  c.)  Interior  est  crassior,  et  mox  in  duos  ramos  se  dividit,  quorum 
alter  (Fig.  2.  f.)  paulo  posterius  decurrens,  musculum  adductorem  longum,  bicipitem,  semitendinosum  nutrit, 
usque  ad  flexorem  tibialem  magnum  progreditur,  quo  perforato  ad  cutem  pervenit;  alter  ramus  (Fig.  2.  e.) 
sub  adductore  longo  et  bicipite  decurrens,  musculum  semitendinosum  perforans,  una  cum  vena,  a crurali  in- 
terna veniente,  ad  cutem  se  convertit.  In  toto  decursu,  usque  ad  fossam  popliteam,  cruralis  in  musculos 
proximos  ramos  mittit,  at  ista  in  fossa,  juxta  venam  crurtflem  internam,  inter  tendines  flexoris  tibialis  ex- 
terni et  semimembranosi  sita,  duos  demittit  ramos  articulares,  alterum  in  exteriorem,  (Fig.  2.  g.)  alterum 
in  interiorem  (Fig.  2.  k.)  partem.  Ille  prope  cruralem  ipsam  se  dividens,  altero  ramo  externo  sub  tendine 
musculi  flexoris  tibialis  externi  cutem,  (Fig.  2.  h.)  altero  interius  (Fig.  2.  i.)  gastrocnemii  planum  petit ; 
internus  supra  tendinem  musculi  semimembranosi  ad  cutem  progreditur.  Rami,  hisce  truncis  orti,  varie 
inter  se  conjunguntur,  similiter  ac  in  homine.  Nunc  vero  arteria  usque  ad  medium  musculum  tibialem 
posticum  decurrens,  substantiam  ipsam  musculi  intrat. 

In  superficie  pedis  dorsali  arteria  procurrit  (Fig.  7,  et  Fig.  8)  inter  musculum  tibialem  posticum  et 
bicipitem,  primum  in  parte  exteriore  hujusce  musculi  posita,  ad  musculum  accessorium  tibialis  antici  perve- 
nit, a quo  tectus,  sub  aponeuroses  .articulationis  submersa,  in  parte  interna  musculi  tarsi  infimi  ad  lucem 
prodit.  In  articulatione  ipsa  multas,  tectas  ab  aponeurosi  invenies  arteriarum  anastomoses,  et  ab  utroque 
latere  r.imum  cutaneum  ligamenta  relinquentem.  Mox  vero  arteria,  eoiumque  rami  a variis  musculis,  digi- 
tos extendentibus  teguntur.  In  parte  anteriore  ossis  metatarsi  digiti  tertii,  diffinditur  arteria;  alter  ramus 
in  medio  osse  met.atarsi  digiti  secundi  se  dividit,  interno  ramulo  digiti  primi  latus  internum  et  externum, 
secundi  latus  internum,  ramulo  externo,  secundi  digiti  latus  externum,  internum  tertii  petens.  Ramus  alter 
in  osse  metatarsi  digiti  quinti,  tres  in  ramulos  diffinditur,  quorum  primus,  in  Latus  externum  digiti  tertii, 
quarti  internum,  secundus  ramulus  in  quarti  externum,  quinti  et  externum  et  internum  latus  tendit;  tertius 
ramulus  recurrens,  in  articulatione  diffinditur. 

§•  9. 

Transeamus  nunc  ad  cerebri  spinalisque  medullae  arterias  contemplandas.  lam  vero  primum  per 
foramen  opticum  arteriam  primariam  in  cerebrum  sese  demittere,  deinde  a naso  et  per  quodque  foramen 

intervertebrale  singula  in  cerebri  meilullaeque  spinalis  cavernam  vasa  intromitti  demonstravimus.  Arteriis 
igitur  cerebri,  in  inferiore  ejus  parte  positis,  supra  venae  sese  extendunt.  At  carotis , postquam  pone 
oculi  bulbum  intravit,  statim  dividitur  in  duos  truncos,  alterum  anteriorem,  alterum  posteriorem,  quorum 
ille  (Fig.  II.  a.)  paulum  in  internum  versus  se  inclinans,  aequa  ob  osse  splioenoideo  distantia  procurrit,  us- 
que ad  canales,  per  quos  nerrd  olfactorii  transeunt,  inita  paulo  ante  per  rete  quoddam  communione  cum 
alterius  lateris  trunco  anteriore,  et  nervos  olfactorios  per  canales  illos  prosecutus,  anastomosin  facit  cum 
vase,  quo  nasus  a membrana  oris  pituitosa  inde  nutritur.  Posterior  autem  truncus  (Fig.  ll.b.)  in  partem 
interiorem  posteriorem  tendit,  in  duos  plerumque  ramos  aequales  divisus,  qui  vicini  procedentes,  prope  fo- 
ramen occipitale  cum  analogis  alterius  lateris  vasis  se  conjungunt. 

Secundunr  hunc  horum  ramorum  processum,  et  maxinte  quidem  prope  foramen  opticum,  tenuissima 
arteriarum  retia  extenduntur,  intertextis  massis  calcariae  solutae  similibus,  quae  hic  positae  sunt.  Qui  lo- 
cus circulo  Willisii  comparandus  esse  mihi  vitle'ur.  Inde  ab  anastomoseos  loco  sub  tota  medulla  spinali 
secundum  media  vertebrarum  corpora  procedit  arteriarum  truncus,  qui  a quoque  foramine  intervertebrali 
singulos  accipit  ramos,  et  intrat  usque  in  os  coccvgis. 

§•  10. 

Sed  quoniam  operae  pretium  facturus  videor,  si  arterias  ranae,  sicuti  sunt  in  corpore  maturo,  cum 
embryonis  arteriis  comparaverim,  nonnullaque  de  commutatione  earum  disseruerim,  locum  hic  relinquam  iis, 
quae  Rusconius  praeclare  de  salamandrac  aquaticae  larvis  conscripsit.  Hic  igitur  quatuor  e corde  venae 
branchiales  oriuntur,  quae  in  corpore  maturo  ad  unum  vas,  truncum  scilicet  aortae,  septis  disjunctum,  coa- 
luerunt. Quod  primum  venam  branchialem  cum  prima  arteria  branchiali  conjungit  vas,  ipsam  venam  bran> 
chialem  statim  excipit,  quo  loco  venae  branchialis  finis  evanuit,  nodus  ortus,  g.  lingualis,  n.  carotis  facta 
est.  Ac  eadem  quidem  in  secunda  r ena  branchiali  facta  est  commutatio  , ubi  litera  f.  arteriam  oesopha- 
geam, o.  vas  medullam  spinalem  nutriens  designat;  (Fig.  9.  l.)m  omnino  evanuit,  filumque  factum  est,  quod 
Cap.  II.  §.  1.  descripsimus. 

Quas  tertiam  et  quartam  diximus  inter  se  coaluerunt  venae  arteriamque  pulmonalem  efficiunt,  qua- 
rum in  altera,  et  ea  tertia  quidem  ramum  video,  qui  super  scapula  ad  cutem  penetrat.  Quare  maxime  per- 
moveor ut  recte  me  vidisse  censeam,  quoties  in  trunco  pulmonalis,  haud  diviso,  septi  cujusdam  rudimenta 
conspicatus  fuerim. 


Caput  tertium. 

De  systemate  venarum. 

§:i. 

In  venarum  systemate  describendo  quo  errores  faeilius  evitarem,  hac  usus  sum  ratione,  ut  inversa 
naturalis  earum  cursus  directione,  a corde  truncisque  eas  explicare  inciperem. 

Et  primum  quidem  jam  in  cordis,  quam  supra  dedi  descriptione  commemoratum  est,  in  utrumque 
atrium  singulos  principalium  venarum  truncos  excedere,  et  in  dextrum  quidem,  qui  circulationis  minoris 

sanguinem  reducit,  qui  majoris  in  sinistrum.  Dextrum  enim  in  atrium  communis  truncus  effluit  (FIg.  3.  o.) 
qui  lineae  fere  spatio  percurso  in  duos  dividitur,  alterum  dextrum  alterum  sinistrum,  (Fig,  3,  h.  i)  effluit- 
quc  in  utriusque  pulmonis  partem  interiorem.  Incumbit  autem  inferiori  oesophagi  convexitati,  cui  ar- 
ctissime est  conjunctus. 

§.  2- 

Quae  in  atrium  sinistrum  effluunt  venae  conjunguntur  paululum  modo  antequam  effluunt  in  media 
fere  superficie  cordis  superiore.  Quarum  iuprlmis  tres  sunt  notandae,  duae  a latere,  tertia  a parte  pos- 
teriore veniens.  His  igitur  conjunctis,  satis  ampla  quasi  vesica  formatur,  cujus  inferior  paries  cordi  ob- 
versus ipsorum  atriorum  partem  circumcludit.  Et  in  hoc  ipso  pariete  positum  est  foramen,  per  quod  ia 
atrium  sanguis  ingreditur.  Sed  de  hoc  jam  supra,  ubi  de  corde  disserendum  erat,  uberius  disputavimus. 

Primum  igitur  truncos  ven.arum,  a latere  venientium  i.  e.  venas  cavas  superiores,  hic  describamus. 
Et  iis  quidem,  exceptis  venis  cavis  inferioribus,  crassiora  in  ranis  vasa  non  inveniuntur.  Neque  tamen 
amplius  quam  per  duas  fere  sive  tres  lineas  Pars,  hac  crassitudine  serr^ata,  in  tres  truncos  discedunt. 
Quorum  primus  (Fig.  1.  y.)  a posteriore  ad  anteriorem  partem  recta  fere  via  adseendit,  musculi  sternohy- 
oidei directionem  fere  secutus,  in  quo  ipso,  nodulo  finitur,  usque  ad  exteriorem  partem  locorum,  ubi  ambae 
hujus  musculi  partes  in  osse  linguae  sese  conjungunt.  Dum  hoc  spatium  percurrit  duas  emittit  venas  pu- 
sillas, et  unam  quidem  prope  ad  finem,  (Fig.  1.  /t.)  alteram  paulo  post  initium  hujtis  cursus,  (Fig.  1.  r.) 
quarum  utraque  ad  parvam  quandam  glandulam  tendit  in  aortis  positam,  paulo  ante  locum,  ubi  dividuntur. 
Deinde  ubi  haec  vena,  quam  equidem  jugularem  voco  advenit  in  loco,  quo  musculus  sternohyoideus  affixus 
est  ossi  h}’oideo,  coecum  habet  finem,  sed  antea  hos  etiam  emittit  ramos. 

In  partem  exteriorem  (Fig.  1.  C.)  supra  musculum  omohyoideum,  sub  maxillae  membrana  pituitosa 
emittitur  ramus,  qui  super  claviculam  praeteriens,  emissoque  intra  cutem  et  musculum  in  glandulam  sub 
maxillarem  versus  ramulo,  se  ipsum  contjnuans,  ad  cutem  tendit,  ibique  ramos  emittit.  Alius  ramus  se- 
cundum interiorem  maxillae  inferioris  marginem  se  extendit. 

In  parte  exteriore  (Fig.  1.  rj.)  recta  ad  anteriorem  partem  via  adseendens,  in  media  exteriore  genio- 
hyoidei portione,  intra  musculum  huncce  et  maxillae  inferioris  membranam  pituitosam  emittitur  vena  lin- 
gualis, quae  prope  mentem  antequam  in  linguam  transierit  aliquoties  haud  parvis  curvationibus  sinuatur. 
Ac  in  initio  quidem  cum  arteria  linguali  cursum  habet  conjunctum,  neque  tamen  haec  et  ipsa  curvationi- 
bus illis  flectitur. 

In  parte  interiore  emittitur  ramus  (Fig.  1.  d.)  satis  crassus  sed  per  paucarum  tantum  linearum  spa- 
tium extensus,  qui  circumvolutus  ciriim  musculi  lingualis  marginem  posteriorem  exteriorem,  radiatum  emit- 
tit in  pariete  exteriore  inferiore  oesophagi  ramorum  fasciculum,  reteque  satis  amplum  conformat. 

Aliquot  venae  minores  (Fig  1 ?..)  exeunt,  quae  musculo  sternohyoideo  perforato  ad  glandulam  thyri- 
oldeam  versus  tendunt.  In  eodem  loco,  ubi  jugularis  deflectit,  alter  etiam  truncus  ad  partem  superiorem 
et  paulo  ad  anteriorem  partem  secernitur  (Fig.  1.  [i.)  qui  pcrl>revl  in  duos  dividitur  ramos,  quorum  alter 
primum  arteriae  pulmonalis  ramo  (Fig.  5.  o.)  (Fig.  1.  k.)  vicinus,  postea  abeo  secretus,  intra  musculum  protiui- 
etorem  acromii  et  protractorem  scapulae  in  partem  interiorem  adseendit,  et  pe  rforamen  ossis  petrosi  et  sphe- 
noidei,  quod  equidem  foramen  jugulare  esse  existimo,  in  cranii  se  cavernam  extollit.  Et  secundus  quidem 
Tenae  subclaviae  analogus,  in  partem  exteriorem  superiorem  et  paulo  in  partem  anteriorem  tendens , in. 

-E  greditur  in  lacunam  triangularem,  quae  est  intra  musculos  pronatarem  brachii,  depressorem  scajuilac  abdo- 
minalem, et  depressorem  acromii,  et  hoc  ipso  loco  c cavo  pectoris  excedit. 

§•  3. 

Vena  axillaris,  cum  arteria  conjuncta,  in  brachium  tendit.  Deinde  in  cubiti  articulo  in  partem  interiorem 
versus  emittit  ramum,  qui  alii  ab  arteria  emisso  analogus  ad  cutem  progreditur  duosque  alios  emittit  ramulos,  quo- 
rum alter  secundum  superiorem  arteriae  brachialis  partem  proficiscens,  in  profundo  plures  circum  articulum 
facit  anastomoses , alter  in  flexorem  digiti  versus  vicinusque  arteriae  ita  dolabitur , uti  supra 
( Caput  II.  §.  5. ) explicasdmus , postremoque  anastomosibus  circa  carpi  articulum  factis , finem  habet. 
Sed  propria  vasis  continuatio  subter  musculorum  extensoriorum  superficiem  descendens  diversos  in  diver- 
sis individuis  emittit  ramos,  et  eos  quidem  ita  per  manus  distribuit,  ut  in  cujusque  digiti  latere  singulae 
venae  procurrant,  summo  digito  se  conjungentes. 

§•  4. 

Tertius  denique  truncus  situs  est  in  prolongatione  principalis  venarum  trunci,  (Fig.  1.  a)  qui  a la- 
tere in  atria  intrat.  Progreditur  autem  secundum  altissimum  marginem  anterioris  partis  musculi  abdomi- 
nalis, qui  diaphragmatis  instar,  duas  cavernas  seiungit.  Has  tamen,  cave,  ne  alteram  pectoralem  alteram 
abdominalem  existimaveris,  alias  pulmones  in  cavo  abdominis  positi  essent.  Deinde  ubi  in  exteriore  pec- 
toris parte  advenerit,  descendit  vena  in  partem  posteriorem  detegiturque  a musculo  brachioabdominali. 
Paulo  ante  locum,  quo  hic  musculis  abdominalibus  affigitur,  inceptum  deflectit  cursum,  receditque  in  par- 
tem anteriorem,  cutique  arctissime  incumbens,  secundum  superiorem,  superficiem  partis  scapulae  glenoida- 
lis progreditur,  ibique  aliquatenus  ramum  arteriae  pulmonalis  habet  comitem,  qui  intra  musculos  sca- 
pularem et  protractorem  acromii,  ad  cutem  tendens,  exit  in  ramos.  Deinde  vena  in  toto  cursu  quoquo- 
versus diffusa  ad  maxillae  superioris  marginem  superiorem  exteriorem  pervenit  (Fig.  6.)  secundum  quem 
usque  ad  os  intermaxillare  procurrens,  postremo  in  nasum  abit.  Et  hac  quidem  in  via  tres  emittit  ramos 
alterum  ad  aurem  (Fig.  6.  /?.)  alterum  utrumque  ad  oculum.  (Fig  6.  y.  6-)  Et  in  ranis  quidem  temporariis 
haecce  vena  minori  flectitur  circuitu  ad  posteriorum  animalis  partem  versus,  in  ranis  vero  esculentis, 
quod  constans  esse  animadverti,  in  cute  usque  ad  musculi  brachioabdominalis  insertionem  posteriorem 
descendit. 

§.  5. 

Vena  cava  inferior,  quomodo  in  cor  effluat,  jam  supra  commemoravimus.  Et  ea  quidem  crassiora 
in  ranis  vasa  non  sunt.  Neque  tamen  hanc  crassitudinem,  quam  paulo  antequam  in  cor  effluxerit,  venas 
hepaticas  excipiens  accipit,  amplius,  quam  per  quadrantem  digiti  servat.  Tribus  enim  jecur  componitur 
lobis,  quorum  medius  est  minimus,  neque  eatenus  in  partem  anteriorem  extenditur,  quam  alter  uterque. 
Hi  autem  angusta  lacinia  substantiae  hepaticae  inter  se  conjunguntur,  ita  ut  in  hoc  ipso  conjunctionis 
loco  venae  hepaticae  in  venam  cavam  inferiorem,  a latere  superiore,  ab  hepate  non  tectam,  exeant.  Ea  autem 
venae  cavae  inferioris  pars,  quae  extenditur  a loco  quo  venae  hepaticae  exeunt,  usque  ad  renis  marginem 
anteriorem  ramos  non  habet.  Ipsa  autem  vena  cava  inferior  ex  quinque  venarum  paribus  componitur,  quae 
et  ipsae  ex  tenuissimis,  ipsius  renis  ramusculis  formatae,  inde  ab  interiore  renis  margine  procedunt,  sese- 
que  invicem  excipiunt  (Fig.  1.  Fig.  16.)  Et  ipsa  vena  cava  dum  intra  renes  percurrit  corporum  luteorum 
excipit  venas,  in  quintum  par  venarum  renalium  deferentium  effluentes,  neque  non  testium  ova^iorumciue 
venas  in  secundum,  tertium  quartumque  par  exeuntes,  lam  supra  «lemonstravimus,  spatia  inter  veiiae  cavae 
exteriorem,  marginem  renalem  interiorem  et  venas  deferentes  interposita,  ita  comparata  esse,  ut  ostium 
forment  per,  quod  arteriae  genitalis  apparatus  transeunt. 

Excepto  ijjitur  eo  venarum  sanguine,  qui  e testil)us  ovarioque  redit,  omnem  venarum  sanguinem 
priusquam  in  inferiorem  venam  cavam  pervenerit,  per  glandulam  quandam  transiisse  apparet. 

§.  6. 

Reliquum  est  ut  disseramus  de  vasis  in  renes  tendentibus.  Quae,  si  quis  accuratius  examina- 
verit, unum  tantum  par  esse  inveniet,  scilicet  conjuncta  inferioris  extermitatis  vena,  assumto  incremento, 
quod  ex  vena  umbilicali  accipit.  Sed  de  hac  ipsa  infra  disputabitur. 

Haec  vasa  (Fig.  !.  '§.)  ad  exteriorem  renis  marginem  supra  ureterem  accedentes,  secundum  hunc  ip- 
sum marginem  in  superiore  renum  superficie  progrediuntur,  perpendicularique  fere  directione  quinqne  vel 
sex  emittunt  ramos,  qui  paulo  post  diffissi,  sanguinem  per  renum  substantiam  distribuunt.  Sed  dum  hoc  vas 
secundum  renum  marginem  procurrit,  oviductuum  excipit  venas,  venarnmque  e musculis  abdominalibus  ve- 
nientium, haud  tenui  trunco  (Fig.  1.  y'.),  e reti  quodam  formato  augmentatur,  in  medio  fere  rene.  Hoc 
autem  rete  componitur  e venis  muscularibus  ramulisque,  qui  e foraminibus  intervertebralibus  inde  a me- 
dulla spinali  veniunt.  In  interna  vesiculae  seminalis  margine  satis  crassus  venarum  colligitur  truncus,  qui 
inde  ab  uretere,  paulo  in  interiorem  partem  versus,  progreditur,  (B'ig.  13.  et  14.  y.)  conjungiturque  cum 
vena  renali  afferente.  Simile  vas  et  in  feminarum  uretere  invenitur  eundemque  et  hoc  habet  cursum. 

Inversa  nunc  igitur  directione  inde  a rene  usque  ad  extremitates  vas  afferens  prosequamur.  Et  mox 
quidem  truncus  dividitur,  cujus  alter  ramus,  et  tenuior  ille  quidem,  qui  in  trunci  directione  procedit,  (Fig. 
1.  if,.)  in  pelvis  cavum  ingreditur  et  exit  in  cruralem  externam.  Sed  de  hac  infra  copiosius.' 

Alter  (Fig.  1.  <f.)  circum  os  ilium  ambit,  et  intra  extensoris  cruris  caput  medium  et  interiorem  sese 
circumflectens,  exit  in  cruralem  externam,  penenitque  in  posteriorem  partem  femoris. 

§•  J"- 

Hac  autem  in  via  magnum  capit  incrementum  per  venam,  quam  umbilicalem  Canis  appellavit.  Haec 
enim  vena,  interiori  musculorum  abdominalium  parti  affixa,  in  cavo  abdominis  progreditur,  lineae  albae 
directionem  tenens,  discedit  paulo  ante  posteriorem  sterni  partem,  et  eam  quidem  cartilaginosam  e muscu- 
lis abdominalibus,  intratque  nulli  alii  organo  affixa,  in  cavum  abdominis,  unde  in  venam  portarum 
sese  demittit. 

Sed  paulo  antequam  in  symphj^sin  ossium  pubis  exierit  musculus  rectus,  in  duos  ramos,  alterum 
sinistrum  alterum  dextrum  vas  dividitur,  (Fig.  1.  «.)  receptisque  in  hoc  ipso,  quo  dividitur  loco  vesicae 
urinariae  venis  (Fig.  1.  d'.  Fig.  18.  d.)  conjungit  se  cum  vena  crurali  externa,  eo  ipso  in  loco,  ubi  jam  in 
eo  est,  ut  sub  extensoris  cruris  caput  medium  intret. 

§.  8. 

I Vena  autem  cruralis  interna  inter  musculum  pyriformem  et  sphinctera  cloacae  c cavo  pelvis  pro- 
currit, sitaque  est,  dum  ulterius  progreditur,  ab  arteria  crurali  ad  internum  versus,  inter  musculum  semi- 
membranosum, et  bicipitem,  ita  tamen,  ut  ab  illo  tegatur.  Ubi  autem  ad  semimembranosum  accedit  ra- 
mum emittit  recurrentem,  (Fig.  2.  X.)  qui  ad  cutem  progresstis,  maximis  illis  retibus,  quae  ibi  inveniuntur 
componendis  interest.  Ultra  progrediens  vena  coni))lures  emittit  musculorum  ramos,  quorum  crassisimus 
ad  externum  versus  progreditur,  (Fig.  2.  r.),  et  aliquantum  discedit  a loco,  quo  profunda  arteria  diffinditur 
a crurali.  Deinde  aliquatenus  in  partem  interiorem  vena  deflectit,  in  medioque  capite  postico  bicipitis 
dividitur  in  duos  ramos,  alterum] exteriorem,  alterum  interiorem,  quorum  hic  in  bicipite,  ramis  emissis,  ipsum- 
que  bicipitem  amplexus,  musculos  vicinos  sanguine  implet,  exterior  autem  paulo  ante  semitendinosum,  diflm- 

ditur,  alterumque  in  exteriorem  semitendinosi  superficiem  mittit  ramum,  alterumque,  transfixo  semitendi- 
noso, cum  arteria  quadam,  quae  est  profundae  ramuseulus,  eonsociatim  ad  eutem  allegat. 

§.  9. 

Cruralis  interna  revera  est  vas  femoris  deferens,  eruris  externa.  Intrat  autem  ut  jam  descripsimus 
intra  eaput  internum  et  medium  musculi  extensoris  cruris  ad  posteriorem  superfieiem,  reetaque  procurrit 
linea,  patilo  in  internum  versa,  inter  caput  externum  extensoris  cruris,  et  flexorem  tibialem  externam. 
Deinde  interiorem  poplitis  partem  petit,  ubi  cooperta  aponeurosi  quadam  a semimembranoso  ad  flexorem 
fibialem  externum  transeunte,  prope  arteriam  popliteam  ad  externum  versus  -posita  est.  Hac  via  prius- 
quam capiti  externo  extensoris  cruris  se  submittit,  et  ramum  cutaneum  emittit  recurrentem,  (Fig.  2.  /S.)  et 
in  media  fere  via  duas  venas  musculares,  alteram  interiorem,  alteram  exterioi’em  (quae  sunt  profundae 
analogae)  et  complures  venas  musculares  tenuiores. 

In  poplite,  praeter  venas  nonullas,  multifariam  variantes  et  inter  se  inosculantes,  in  omnibus  ranis 
super  tendinem  flexoris  tibialis  externi  vena  crassissima  emittitur,  (Fig.2.  J.)  cujus  alter  ramus  in  gastro- 
cnemio, alter  ad  externum  versus  in  cute,  ramis  emissis,  evanescit.  Ultro  deinde  progrediens,  tibialem 
posticum  inter  et  peroneuni  posita  est,  quam  describimus  vena,  diffinditurque  paulo  antequam  hi  musculi 
cum  osse  sese  conjunxerunt,  in  duos  ramos,  quorum  cutem  alter  petit,  alter  in  profundum  descendit.  Ab 
arteria  ad  internum  versus,  subter  musculo  accessorio  tibiali  antico,  pervenit  vena  ad  superficiem  pedis 
dorsalem,  deinde  cum  arteria  subter  articuli  aponeuroses  se  submittit,  atque  tum  cursum  servat  in  super- 
ficie extensorum.  (Fig.  7.  et  Fig.  8.). 

A loco,  quo  aponeuroses  venam  cooperiunt,  in  profundo  complures  anastomoses  inveniuntur,  atque  in 
partem  externam  et  internam  singulae  venae  cutaneae,  et  eae  quidem  haud  parvae  emittuntur. 

In  osse  metatarsi,  quod  est  in  secundo  digito,  vena  dividitur,  et  alter  quidem  ramusculus,  exterior 
scilicet,  ab  extensore  indicis  proprio  per  breve  spatium  coopertus,  procuiTit  secundum  os  metatarsi  secundi 
digiti,  emissoque  primum  in  partem  exteriorem  primi  digiti  ramusculo,  aliquatenus  ad  internum  versus  in 
secundum  digitum  deflectit,  ramosque  inde  emittit  ad  interiorem  primi,  exteriorem  secundi  digiti  partem. 
Deinde  circum  secundi  digiti  phalangem  flexus,  descendit  in  profundum  furclllateque  diffissus  et  in  inte- 
riore secundi,  tertii  digiti  exteriore  partem  proficiscens  evanescit. 

Alter  autem  ramus,  qui  est  interior,  denuo  in  quarti  digiti  osse  metatarsi  diffinditur,  alterumque 
ramulum,  et  illum  exteriorem  quidem  ad  interiorem  tertii,  exteriorem  quarti  digiti  partem  conversum,  al- 
terum ad  interiorem  quarti  digiti  partem,  quinti  ad  exteriorem  et  interiorem  simul  emittit. 

§.  10. 

Cerebri,  medullaeque  spinalis  venae  per  foramen  lacerum,  uti  jam  supra  diximus,  e cavo  cranii,  et 
per  singula  foramina  intervertebralia  e medullae  spinalis  cavo  procedunt.  Neque  harum  cursum  nisi  in- 
versa directione  inde  a truncis  incipientes  hic  describamus.  Et  primum  quidem  juxta  foramen  laceriun 

statim  vena  in  alteram  anteriorem  (Fig.  12.  «.),  alteram  posteriorem  (Fig.  12.  /?.)  dividitur.  Quarum  illa 
usque  ad  anteriorem  convexitatem  thalamorum  opticorum  progressa,  diffinditur,  alterum  ramusculum,  et 
quidem  tenuiorem,  qui,  quoad  viae  directionem  ipsum  principalem  ramulum  continuat,  ad  exteriorem  he-,; 
misphiieriorum  partem  emittit,  eundemque  tenuissimis  ramusculis  ad  partem  superiorem  et  inferiorem  sese* 
explicantem.  Alter  deinde,  qui  est  crassior,  vergitque  in  partem  superiorem,  in  anteriore  thalamorum  optFil» 
eorum  parte  obtinet  cursum,  exitque  in  hemisphaeriorum  parte  posteriore  in  rete  subtilissimum  farianguisp 

lare,  cujus  in  partem  posteriorem  vergit  basis,  acumen  autem  venam  emittit,  quae  intra  hemisphaeria  in 
j)artem  anteriorem  procurrit. 

Ac  secundus  quidem  truncus,  e foramine  lacero  excedens,  statim  in  partem  posteriorem  superiorem 
tendit,  includitque  cum  eodem  lateris  alterius  trunco  lamellam  medullarem  parvis  venis  intertextam  triangu- 
larem, cooperientem  quartum  cerebri  cavum,  cujus  lamellae  ramusculi,  in  hanc  utramque  venam  effluunt. 

Ambo  autem  vasa  jam  in  medullae  spinalis  canale  eatenus  alterum  ad  altenun  accesserunt,  ut  se 
contingant;  neque  tamen  antea  alterum  excipiunt,  quam  in  regione  foraminis  intervertebralis  prope  verte- 
bram secundam.  Inde  autem  truncus,  haud  divisus  usque  in  os  sacrum  procurrit,  omissis  tamen  per  quod- 
que foramen  intervertebrale  singulis  a latere  haud  tenuibus  ramis,  qui  perpendiculari  ab  eo  directione 
discedentes,  in  musculos  abdominales  perveniunt,  ubi  varia  inter  se  retia  componunt.  Haec  ipsa  retia 
unum  constituunt  truncum,  qui  musculis  abdominalibus  relictis,  in  inferiorem  trientem  exterioris  renum 
marginis  tendit,  effluit([ue  in  venam  renalem  afferentem.  At  circum  locos,  quibus  rami  e principali  medul- 
lae spinalis  venae  venientes  rectis  angulis  abeunt,  subtilissima  venarum  retia  posita  sunt,  unaque  cum  vasis 
principalibus  in  substantiam  istam,  calcariae  solutae  similem  demerguntur,  quae  toti  medullae  spinali 
circumdata  est. 

§.  11. 

Restat  denique,  quo  finem  faciamus  in  describendo  venarum  systemate,  ut  de  vena  portarum  non- 
nulla adjiciamus.  Ac  hujus  quidem  primordia  in  omnibus  intestinorum  partibus  colliguntur,  decurruntque 
in  pancreatem  versus.  Hujus  autem  pars  minus  lata  cum  jecore  est  conjuncta,  ubi  vesica  fellea  ei  incum- 
bit. In  margines  igitur  huic  parti  adversos  rami  venae  portarum  exeunt,  et  in  pancreatis  substantia  ,inter 
se  conjunguntur.  Deinde  pancreate  circumsedente  in  substantiam  hepaticam  vena  portarum  procurrit 
ramosque  in  eam  emittit;  paulo  antequam  in  hepar  intraverit  vena  umbilicali  etiam  recepta. 


Caput  quartum. 

De  vasis  capillaribus. 

In  experiendis,  describendisque  rebus  ad  anatomiam  pertinentibus,  omittitur  tum  extremi  arteria- 
rum fines,  tum  venarum  initia,  utpote  quorum  disquisitio  intra  physiologiae  fines  collocari  soleat.  Verum 
tamen,  quum  praecipuam  operam  atque  diligentiam  in  iis  rebus  investigandis  posuerim,  et  quum  ad  istas 
investigationes  inter  alia  animalia  ranae  adhiberi  soleant,  liceat  mihi  paucis  describere,  quae  commemora- 
tione digna  invenerim. 

Si  membranam  aliquam  pellucidam  animalis  cujuspiam  viventis  accuratius  inspicimus , mirabimur 
sane  innumerabiles  illas  atque  varias  vasorum  distributiones,  quae  formant  retia,  composita  ex  maculis  tam 
angustis,  ut  diameter  spatii  alicujus,  vasis  circumdati,  plerumque  fere  quatuor  tantum  partibus  sit  majus, 
quam  ipsorum  vasorum  lumen,  quin  ut  in  nonnullis  organis  diameter  illa,  non  nisi  perexigua  parte  hocce 
vasorum  lumen  superet.  lam  obiter  contemplanti  proprium  esse  videtur  horum  vasorum  tenuium,  quod 
paene  eandem  omnia  habeant  diametron.  Nihilominus  pirant,  qui  lumen  vasorum  capillarium  per  om- 

nes  p.irtcs  dicunt  esse  aequ.ile.  Equidem  quum  accur.atissimo  ex  Fraunhofeii  officina  iustrumento  uti 
milii  liceret,  comparavi  inter  se  mensuras  quas  feceram  in  membrana  pituitosa  tractus  intestinorum,  unde 
difierentiae  haud  sane  parvae  apparuerunt,  et  maxime  quidem  in  pyloro,  in  quo  flocculi  dependent,  inpri- 
mis  longi,  quorum  in  extrema  parte  vasa  replicata  videre  licet;  lumen  vasorum  capillarium,  majorem  quam 
duplicem  mensuram  assequitur,  quod  quidem  simplici  lente  vitrea  satis  plane  cognoscitur. 

Ut  lumina  vasorum  capillarium  in  diversis  organis  sunt  diversa,  sic  etiam  retium,  quae  istis  vasis 
formantur  configurationes  diversae. 

Quarum  forma  multis  locis  mirifice  simplex  est  atque  symmetriae  conveniens.  Singularem  sane 
vasorum  distributionem  vidi  in  linguae  papillis,  quarum  duo  sunt  genera,  unum  minorum , alterum  majo- 
rum. Ac  minores  quidem  formam  exhibent  cylindri  hemisphaerio  deficientis,  majores,  quae  in  suprema 
cylindri  parte  habent  coronam  orbiculatam,  neque  ita  tenuem,  fungi  figuram  prael>ent.  In  minoribus  pa- 
pillis vidi  duo  vasa  per  totam  cylindri  magnitudinem  aeque  inter  se  distantia,  atque  in  suprema  cylindri 
parte  cohaerentia,  sed  irrcgularlter  flexa;  in  majoribus  qiiutuor  inveni  vasa,  per  totam  cylindri  longitudi- 
nem pertinentia,  quorum  duo  in  superficie  erant,  duo  in  medio  cylindro  ita  sese  porrigebant,  ut  alterum 
alteri  circumvolveretur.  Inspicienti  mihi  desuper  cylindri  coronam  orbiculatam  perspicue  apparebat  circu- 
lus secundum  marginem  pertinens,  qui  duobus  locis  cum  externis  cylindri  vasis  erat  conjunctus,  aliisque 
duobus  ad  medium  flexus,  cum  spiralibus  illis,  mediisque  vasis  cohaerebat.  Ex  quo  satis  clare  elucet  ar- 
terias hisce  locis  replicari  in  venas,  sed  utrum  externa  illa,  an  spiralia  vasa  sint  arteriae,  non  ausim  di- 
judicare, quanquam  mihi  quidem,  externa  vasa  esse  arterias  verisimilius  videtur. 

In  singulo  quoque  organo  distributio  vasorum  capillarium  singulari  est  forma,  quam  si  quis  aliarum 
formarum  comparatione  vellet  explanare,  vanum  profecto  subiret  negotium,  facile  autem  cognoveris  eam, 
si  ipse  accuratius  consideres.  Equidem,  quoniam  injectiones  in  arteriam  entericam  saepius  quam  in  ce- 
teras feliciter  mihi  succedebant,  systema  vasorum  intestini  accuratius  disquirendum  mihi  delegi,  nam  in 
extensione  tractus  intestinorum  diversitas  distributionis  vasorum  capillarium  optime  perspici  potest.  !n  sto- 
macho enim,  ubi  vasa  plerumque  sunt  tenuiora,  quam  in  ceteris  intestini  partibus,  ratio  vasorum  latitu<ii- 
nis  ad  insulas,  quas  circumcludunt  est  1:1,  usque  ad  1 : 3;  in  recto  autem  illa  ratio  est  circiter  1 : 20 
usque  ad  I : 30.  Huc  si  addas,  quod  postea  demonsti’ablmus,  in  stomacho  plura  esse  vasa  repente  desi- 
nentia, quam  in  aliis  organis  et  pro  ratione  etiam  plura,  quam  in  intestino  jejuno  et  in  recto,  facile 
tibi  probetur  eorum  opinio  qui  tenuissimos  venarnm  fines  resorptioni  chymi  insei^vire  dicant,  satis  enim 
constat,  non  pauciorum  opus  esse  vasorum  ad  recti  nutritionem,  quam  stomachi.  In  iis  organis,  in  qui- 
bus nulla  reperitur  resorptio,  macularum  latitudo  et  vasorum  angustia  (angustiora  enim  sunt  vasa  iis 
locis,  quibus  latiores  sunt  insulae)  proportionales  esse  videntur  organi  nutritioui. 

Non  nisi  in  tractu  intestinorum  atque  in  oculo,  vasa  inveni,  quae  ostia  aperta  habere  videbantur, 
led  in  omnibus  partibus  pellucidis,  quas  in  animali  vivo  accuratius  inspicere  poteram,  arteriae  cum  venis 
canalem  continuum  efficiunt.  Neque  tamen  dijudicari  potest,  quae  vasorum  distributiones  arteriarum,  quae 
venarum  numero  sint  adseribendae,  in  omnibus  enim  continua  est  sanguinis  circulatio,  neque  ulla  in  iis 
cordis  systole  vel  diastole  reperitur,  et  illa,  quae  morte  animalis  appropinquante  in  iis  incipit  pulsatio, 
quod  quidem  phaenomenon  ili.  Muellcrus  satis  perspicue  explanasse  mihi  videtur,  in  iis  ramis,  qui  ex- 
eunt a stirpe  arteriarum,  aeque  fere  apparent,  atque  in  lis,  qui  statim  in  venas  replicantur. 

In  pulmone,  mesenterio  et  membrana  natatoria,  nulla  inveniri  posse  vasa  ostiis  apertis  finien^^ 
tia,  pro  certo  affirmari  potest,  Viae  vasorum  capillarium,  sexcenties  inter  se  cohaerentes,  copjqngu.qt 

tenuissima  vasa  venosa,  pariete  praedita  cum  finibus  arteriarum  pariete  non  carentibus.  Non  eodem  modo 
res  se  habet  in  flocculis  tractus  intestinorum,  ubi  equidem,  quamvis  ex  injectionum  tantum  contemplatione 
possim  judicare,  aperta  vasa  me  vidisse  pro  certo  habeo,  quae  omnia  esse  venosa,  neque  ullum  eorum 
nutritioni,  sed  resorptioni  tantum  insenfire,  mihi  videntur.  Quod  si  eorum  hypothesin  sequimur,  qui  ex- 
tremos venae  portarum  ramulos  dicunt  esse  organa  ad  sanguinem  parandum  proprie  destinata,  ultro  nobis 
sese  offert  opinio  veterum  physiologorum,  qui  jecur  dicunt  purgandi  sanguinis  venae  portarum  subire  of- 
ficium, quippe  qui  sanguis,  modo  ex  chymo  paratus,  reliquo  sanguini  nondum  potest  esse  homogeneus. 

Qu.ae  quidem  opinio,  praeterea  quod  mirifice  simplex  est  et  naturae  conveniens,  etiam  ad  declaran- 
das principes  pathalogicas  hepatis  affectiones  maxime  videtur  esse  idonea.  Quam  facile  enim  ex  ea  ex- 
planari possunt  icteri  et  polycholiae  phaenomena.  Ponamus  enim  jecur  mutare  sanguinem  venae  porta- 
rum, in  ista  mutatione  aliquid  secernatur  necesse  est,  quod  est  bilis.  Quod  si  aegrotat  hepar,  ita  ut  mu- 
tationem illam  efficere  non  possit,  sanguis  venae  portarum  immutatus  transit,  in  communem  succorum 
massam,  et  istae  sanguinis  partes,  quae  jecur  non  separavit,  aliis  locis  sese  apponunt,  quoniam  alia  or- 
gana secretionis  officia  suscipiunt,  et  illae  materiae,  utpote  non  idoneae  ad  nutritionem,  remanent.  Hinc 
declarantur,  praecipua  icteri  s3miptomata,  faeces,  bile  non  tinctae,  quum  omnia  alia  secreta  sint  magis  crocea; 
gilva  cutis  decoloratio. 

Aliter  declaranda  est  polycholia,  quae  non  in  primario  hepatis  affectione,  sed  in  quadam  chylifica- 
tionis  depravatione  constare  mihi  videtur.  Sanguis  venae  portarum  nimis  impletus  est  iis  substantiis, 
quae  bilis  secretioni  inserviunt,  quamobrem  jecur  non  omnes  potest  separare;  quamvis  enim  plus  bilis, 
quam  solet,  secernatur,  tamen  non  satis  purgatus  est  sanguis,  qui  in  communem  succorum  massam  transit. 
Ecce!  polycholiae  symptomata!  Excrementa  enim  intestini  ceteraque  omnia  secreta  felle  nimis  sunt  obruta, 
et  in  omnibus  corporis  partibus  flavum  pigmentum  sese  apponit.  — 

In  oculi  membrana  hyaloidea,  pauca  vasa  rubefacta  inveni,  quae  tanquam  arboris  rami,  ex  uno 
puncto  in  utramque  membranae  partem  sese  distribuere,  ita  ut  tenuissimi  vasorum  fines  inter  se  non  co- 
haererent. Quod,  quum  repugnet  illi  de  circulatione  opinioni,  quam  iis,  quas  ipse  institui  observationibus 
mihi  sdndicavi,  verisimile  mihi  videtur,  non  nisi  mancam  apparatuum  nostrorum  conditionem  impedire,  quo- 
minus tenuiores  istos  ramos  conjungentes  impleaimis. 

At  gr.avissima  sane,  multumque  agitata  a ph^^siologis  illa  est  quaestio,  num  vasa  capillaria  habeant 
parietes  nec  ne.  Mihi  quidem  vas  capillare  ita  definiendum  videtur  ut  illud  dicatur  esse,  quidam  in  sub- 
stantia organica  canalis,  in  quo  sanguis  sine  pariete  sese  moveat.  Nihilominus  satis  constat  ea  vasa  capil- 
laria, quae  arteriis  venisque  sunt  proxima,  pariete  posse  circumcludi.  Quod  quidem  fit  simulae  incremen- 
tum capiat  vas,  etiamsi  illud  aliquo  processu  pathologico  efficiatur,  ut  quaevis  est  inflammatio;  sed  hoc 
ipso  processu  efficitur,  ut  illa  jam  non  sint  vasa  capillaria,  fiantque  potius  aut  venae  aut  arteriae. 

Hoc  mihi  quidem  contigit  observare:  Sustuleram  ranam,  ita  ut  pedes  ejus  tenerem,  mox  vero  vehe- 
mentibus ejus  motibus  musculi  abdominis  in  regione  inguinali  erant  rupti,  et  oviductus  pars  inter  cutem  et 
abdominis  musculos,  processerat.  Paucis  diebus  praeterlapsis  mortuum  est  animal,  et,  quum  cutem  in  di- 
rectione lineae  albae  dissecarem,  et  in  utrumque  latus  reclinarem,  in  sinistro  animalis  latere,  in  qua  parte 
prolapsus  erat  oviductus,  vidi  vasorum  distributorum  mirifice  auctam  in  cute  multitudinem,  dum  in  dextro 
latere  haud  plura  inveniebantur  vasa  quam  esse  solent. 

Minime  quidem  ignoro  quibus,  et  quorum  virorum  auctoritatibus  repugnem;  sed  nihil  equidem  con- 
tendo, nisi  quod  ipse  vidi,  nec  ulla  praejudicata  opinione  occupatus,  adeo,  ut  adductus  Muelleri  expositione, 

quae  mihi  videbatur  esse  naturae  perquam  conveniens,  usque  ad  hoc  tempus  persuasum  paene  habuerim, 
sanguinem  ex  arteriis  statim  transire  in  venas,  et  tenuissimas  quoque  vasorum  distributiones  parietibus 
esse  circumclusas.  Neque  etiam  negari  potest,  sanguinem  ex  arteriis  in  venas  pervenire.  Fluit  enim 
per  tenuissima  vasa  reticulata,  per  longum  tempus,  canales  vasorum  capillarium  peragrans,  denique  serius 
ocius  suscipitur  venis,  quarum  parietes  jam  satis  perspicue  cognoscuntur. 

Sed  vera  vasa  capillaria,  i.  e.  eos  canales,  qui  ipso  inserviunt  nutritui,  non  habere  parietes  hoc  sit 
argumento: 

Ranae  membranam  natatoriam,  cujus  in  epidermide  tenuissima  pennae  particula  fortuito  sese  affixe- 
rat, adhibito  microscopio  satis  longum  tempus  inspiciebam,  ita  ut  configuratio  retium,  quae  erant  circa 
illam  particulam,  plane  remaneret  in  memoria  mea.  Deinde  in  alias  membranae  natatoriae  partes  obser- 
vabam, et  quum  forte  duabus  circiter  horis  praeteritis,  in  eum  locum,  quem  primum  observarem  respicerem, 
dubitare  nullo  modo  potui,  quin  prior  illa  configuratio  esset  mutata,  quamquam,  quomodo  transierit  in 
hanc  novam  formam,  satis  perspicue  cognoscere  licebat,  sicuti  fere  nubium  transfiguratio,  quomodo  ex  pri- 
maria forma  sit  orta,  facile  potest  judicari. 

Ad  hanc  observationem  magis  etiam  confirmandam,  adductus  sum  in  alia  experimenta,  quae  feci 
hoc  modo:  Perforabam  tenuem  tabellam  ligneam,  ita  ut  foramen  esset  paulo  minus,  quam  distenta  ranae 

membrana  natatoria.  Supra  hocce  foramen  extendebam  tenuissima  fila  argentea,  ut  existerent  clathri, 
quorum  singula  quadrata  circiter  dimidiam  lineam  Pars,  in  longitudinem  latitudinem  que  patebant,  et  supra 
hos  clathros  distentam  membranam  natatoriam  permultis  acubus  affigebam,  continuoque  pluras  per  horas, 
distributiones  vasorum  capillarium'  in  uno  eodemque  quadrato  accuratissime  observabam.  Post  duas  horas 
jam  minimae  maculae,  duobus  vasis  terminantibus,  invicem  se  appropinquantibus,  evanuerant,  aliae  majo- 
res, aliae  minores  erant  factae,  omniumque  forma  magis  minusve  mutata. 

Si  configuratione  in  uno  quadrato  accurate  notata,  animal  cum  tabella  in  pede  affixa  in  aquam  re- 
ponebam, et  post  unius  duorumve  dierum  spatium  denuo  membranam  natatoriam  microscopio  observabam- 
in  illo  quadrato  vidi  distributionem  vasorum  diversissimam  ab  illa,  quae  fuerat  configuratione. 

In  mesenterio  atque  pulmone  hujusmodi  experimenta  facere  non  potui;  neque  enim  satis  diu  vivum 
manet  animal  et  maculae  in  mesenterio  tam  latae  sunt,  ut  magna  tantum  in  eorum  configuratione  mutatio, 
inspicientem  non  fugeret.  Quod  autem  ad  pulmones  attinet,  omnes  in  eo  consentiunt,  quod  in  iis  vasorum 
distributiones  dicant  parietibus  esse  circumclusas.  Quod  si  tamen  quis  veram  esse  hanc  opinionem  du- 
bitet, observationes  in  amphibiorum  pulmonibus  factae,  maxime  essent  idoneae,  ad  hanc  quaestionem  diju-, 
dicandam.  Nam  inter  limbos  istos  in  cavum  pulmonum  prominentes,  extenduntur  tenuissimae  membranae, 
in  quibus  sunt  vasorum  retia  mirifice  tenuia,  atque  angusta,  quorum  interstitium  vix  assequitur  ipsorum  va- 
sorum latitudinem.  Sed  difficillima  sane  esset  haec  disquisitio,  propter  animalis  respirationem. 

In  embryonibus,  vasa  inveniri,  parietibus  non  inclusa,  satIs'constat:  Doellinger  enim  jam  disertis- 
sime dicit:  biefem  Salle  ba^  0d)letmgett)cbe,  ber  U)elcf)e5  bie  einjelnen  QMutftromc^en 

im  Saume  ^alt,  fo  bag  jie  buve^  i^n  (beit  'S^ierfloff)  biefett  ©vunbffoff  aller  t^lcvifc^en  ©ebilbe  felbft  ©vunb 
befommen,  TOie  bei*  cin  ^ettwom  ^vbvetc^ie  befommt,  unb  nlc^t  bebavf  In  3i6^i-en  elngcfagt  ju  wevben, 

3* 

&amit  Cf  geiegelt  fovtflicjjc;  et  ma^Is  forsan  conveniens;  Gruithuisenii  comparatio,  qui  dicit;  ©er  ?)tauni/ 
in  inetdjem  bie  feinffen  iBiutftromdjen  ge^ien  ift  ganj  inie  bev  v»om  SBaffev  fc(b|l  in  ben  0anb  gegvabene  <Ional 
ciner  unterivbifd)tn  Clueffabeiv  in  luetc^cr  bn^  SSaffet  mn  fid)  ^cnim  noc^  feine  ^vufce  gefc^t  ^nt.  Neque  pot- 
est negari,  liaec  embrjonuin  vasa  habere  speciem  diversissimam  a retibus  vasorum  capillarium.  Nam  illo- 
rum embryonis  vasorum  species  quaedam  inaequalis  nec  definita,  sensimque  diffluens  in  substantiam  orga- 
nicam, etiaiti  obiter  inspicienti  satis  probat,  vasa  illa  non  habere  parietes.  Vasa  capillaria  contra  ab  omni 
parte  accuratissime  sunt  terminata.  Quam  quidem  observationem,  quamvis  prosperrimis  armis  repugnare 
videatur,  opinioni  meae,  tanien  refelli  posse  arbitror,  et  hac  quidem  causa: 

Omnes  enim  embryonis  partes  in  formatione  adhuc  versantur,  singulaque  organa  nondum  histologice 
satis  sunt  exculta,  neque  est  certa  quaedam  telae  cellulosae,  musculorum,  nervorumque  separatio,  sed  omnia 
constant  ex  materia  quadam  gelatinosa,  albuminique  simili,  quare  vas  aliquod,  per  illam  substantiam 
se  movens,  non  potest  ab  omnibus  partibus  esse  terminatum,  in  animali  autem  jam  perfecto,  omnes  partes, 
quam  maximam  consistentiam  atque  firmitatem  ssint  assecutae. 

Multa  de  quadam  globulorum  sanguinis  adhaesione  sunt  ficta,  sed  si  perpendimus  plerosque  vaso- 
rum canales  in  vasis  capillaribus  esse  tam  angustos,  ut  globulus  sangninis  in  traversum  in  vas  intrare 
omnino  non  possit,  jam  satis  elucet,  quam  illa  opinio  veritati  sit  inconveniens;  praeterea  vero  globuli 
sanguinis  nimia  praedita  esse  mihi  videntur  orgauisatione  atque  structura,  pro  illa  adhaesionis  hypo- 
thesi,  denique  ex  illa  opinione  colligatur  necesse  esset,  partes  organicae  substantiae  ariilsas,  fieri  novos 
globulos  sanguinis.  Equidem  non  vidi  quidquam  huic  simile,  et  serum  sanguinis  tantum  inservire  nutri- 
tui,  persuasura  habeo. 

Ad  defendendam,  veterem,  de  circulatione  sanguinis  theoriam,  multi  posuerunt,  adeoque  ex  quibusdam 
praemissis,  scilicet  falsissimis,  collegerunt,  v^enarum  sanguinem  tardius  fluere,  quam  arteriarum,  ipseque 
Hallerus  dicit  rationem  celeritatum  esse  9 ; 24.  Mihi  quidem  ad  refellendam  illam  opinionem  hoc  suffi- 
cere videtur,  quod  tironi,  duo  vasa,  in  diversas  partes  fluentia,  microscopio  inspicienti,  minime  sit  facile 
dijudicare,  quae  sit  arteria,  quae  vena  sit,  quod  quidem  facillimum  sane  esset,  si  globulorum  sangninis  in 
arteriis  celeritas  superet  celeritatem  globulorum  in  venis  versantium.  Neque  igitur  ex  celeritate  motus 
dignoscetur  vena  ab  arteriis,  sed  potius  ex  pulsatione,  quae  quamvis  sit  exigua,  cognosci  tamen  potest 
in  arteriis. 

De  comparatione  hujus  opinionis  cum  aliis  de  sanguinis  motione  theoriis,  alio  loco  fusius  mihi 
disserendum  proposui.  Quam  simpliciter  ex  ea  omnes  sanguinis  functiones  deduci  possint  satis  elucet,  et 
mihi  quidem  hac  ratione  difficillima  illa  quaestio,  cui  minus  adhuc  quam  debebat  operam  dederunt  plane 
explicata  videtur  quomodo  nutriantur  illae  partes  substantiae  organicae,  quae  non  adjacent  vasi  alicui  e.g. 
centrum  maculae.  Jam  enim  non  ut  olim  ad  declarandam  nutritus  rationem  opus  est 'eorum  hypothesi, 
qui  inarcescere  arterialia  vasa  capillaria,  neque  eorum,  qui  persudare  aliquod  fluidum  nutriens  dicunt. 
Vasa  enim  capillaria  novas  seniper  vias  sibi  aperientia,  nullam  substantiae  organicae  partem  intactam  si- 
nunt, et  quocunque  perveniunt  solvunt  veterem  substantiam,  novamque  relinquunt  in  iis  parti!)us,  quas 
modo  tetigerunt,  quare  latissimae  maculae  inveniuntur  in  iis  vasorum  capillarium  distributionibus,  ubi  maxima 
est  nutritus  tarditas. 


Tabulae  explicatio. 


Figura  1,  Rana,  in  tergo  jacens  dissecta  secun- 
dujn  longitudinem  in  directione  lineae  albae. 

A.  Pulmonum  pars. 

B.  Ren  dexter. 

C.  Corporum  luteorum  pars. 

1.  Musculus  lingualis. 

2.  Musculi  geniohyoidei  portio  interna. 

3.  Ejusdem  musculi  portio  externa. 

4.  M.  sternohyoidei  portio  anterior  resecta. 

5.  Ejur.dem  musculi  portio  posterior  resecta. 

G.  Musculus  omohyoideus. 

7.  Plusculus  petrohyoiJeus  primus. 

8.  Secundus. 

9.  Tertius. 

10.  M.  sartorius. 

11.  M.  adductor  brevis. 

12.  M.  flexor  tibialis  latus. 

13.  M.  flex.  tibialis  magnus. 

14.  M.  semitendinosus. 

15.  M.  extensoris  cruris  caput  medium. 

16.  M.  extensoris  cruris  caput  externum. 

17.  M.  abdominalis  adseendens. 

a.  Ventriculus  cordis. 

b.  Atrium  sinistrum. 

c.  Atrium  dextnim. 

d.  Truncus  aortae  communis.  ^ 

e.  Aorta  communis  dextra. 

f.  Aorta  communis  sinistra. 

g.  Carotis. 

h.  Aorta  descendens. 

i.  Pulmonalis. 

k.  Pulmonalis  ramus,  cutem  petent. 

l.  Pulmonalis  propria, 
xn.  Lingualis. 

n.  Diverticulum  carotidis. 

o.  Aorta  dextra  descendens. 

p.  Aorta  sinistra  descendens. 

q.  Aorta  communis  descendens. 

r.  Arteriarum  renalium  et  genitalium  stirpes, 
r*.  Iliaca  dextra. 

s.  Art.  vesicae  urinariae. 

t.  Art.  vesiculae  seminalis. 


u et  V.  Rami  musculares, 
w.  A.  enterica  communis, 
ft.  Vena  cava  superior  sinistra. 

a*  Vena  cutanea  circumflexa  humeri,  rujus  initium  in 
figura  G dclineatum  est. 

/S.  Truncus  communis  venae  cerebralis  et  .axillari», 
y.  Vena  jujularis. 

(f.  Ramulus  oviductus  initium  petens, 
f.  A glandula  inter  claviculas  posita, 
f.  A glandula  submaxillari. 

A.  A glandula  thyrioidea  provecti  ramuli. 


rj.  Vena  lingualis. 

Ramus  ab  oesophago. 

fi,  V.  A glandula  trunco  aortae  superlnposlta  provectus. 
n.  Venae  hepaticae. 

Venae  renales  advehentes. 

yi.  V.  cruralis  externa.  (Cogites  I/.  B-  renem  sinis- 
trum ita  remotum  esse,  ut  venae  renalis  advehen- 
tis rami  primarii  sint  sei^vati.) 
ip.  V.  cruralis  Interna.  ^ 

Rami  venae  umbilicalis,  quL^e  cum  X.  cruri,  ex- 
terna conjungunt.  ^ 

" 


V.  umbilicalis 


muscu 


tenam  renalem  ad- 


turali  par  est.) 
m extremitatis  inferioris. 


y.  Truncus  venarum 
vehentem  petens. 

J'.  Vena  vesicae  urin 
(Magnitudo  hujusc 
Figura  2.  I 

1.  Musculus  I 

2.  Glutaeus 

3.  Sphincter/c 

4.  M.  pyrifimui^/ 

5.  Musculi^xtensdri^i^uris  caput  medium. 

6.  Ejusdem  musculi  caput  externum. 

7.  Musculus  flexor  tibialis  externus. 

8.  M.  semimembranosus. 

9.  Musculus  flexor  tibialis  magnus. 

10.  Aponeurosis  musculi  semimembranosi. 

In  femore  dextro  resecti  sunt  musculi  semimem- 
branosus, flex.  tibi,  externus  et  caput  externum 
extensoris  cruris. 

11.  Musculus  semitendinosus. 

12.  Musculi  bicipitis  caput  posterius. 

13.  Musculus  adductor  longus. 

11.  Capsularis  femoris. 

1.5.  Iliacus  internus. 

16.  Musculi  extensoris  cruris  caput  internum. 

1 7.  M.  gastrocnemius. 

1 8.  M.  pcronaeus. 

19.  Musculus  tibialis  posticus. 

a.  Arteria  cruralis. 

b.  Ramus  cutaneus  recurrens. 

e.  d.  e,  Art.  profunda. 

f.  Ramus  cutaneus  musculum  extensorem  tibialem 
magnum  perforans. 

g.  Trunculus,  qui  et  cuti  (h)  et  musculo  gastrocnemio 
ramum  tradit. 

k.  Arteria  cutanea. 

l.  Locus,  quo  arteria  substantiam  musculi  tibialis 
postici  intrat. 

a.  Vena  cruralis  externa. 

Ramus  recurrens  cutaneus. 
y.  Ramus  muscularis, 
d.  Ramus  cutaneus, 
f.  Rami  musculares. 

i.  Locus,  quo  (vena  inter  musculum  peronaeum  et 
tibialem  posticum  ad  superficiem  pedis  dorsalem 
tendit.  ' 

rj.  Vena  cruralis  interna. 

0-.  i.  Rami  musculares. 

7.  Ramus  recurrens  cutaneus. 

Figura  3.  Ranae  esculentae  cor  superficies  su- 
perior. . ‘ - 

a.  Ventriculus  cordis.  ^ 

b.  Atrium  sinistrum.  ’ v' 

c.  Atrium  dextrum. 

d.  Sinus  venarum  cjivarum  conilugntium  dissectus. 

e.  Vena  cava  inferior. 

f.  Vena  cava  superior  sinistra. 

g.  Vena  cava  super,  dextra,  dissecta. 

h.  Vena  pulmonalis  sinistra.  ♦ 

i.  Vena  pulmonalis  dextra. 

0.  V^enarum  pulmonalium  trun'cus. 
k.  Pars  pulmonis  sinistri. 

1.  Pars  pulmonis  dextri. 

m.  Atrii  dextri  apertura  semilunari.^. 

n.  Valvularum  rudimenta. 

Figura  1.  Ranae  temporariae  ventriculus  cordis 
dissectus. 

a.  a.  Trabeculae  carneae  dissectae. 


b.  Seta,  per  ostium  arteriosum  in  truncum  aortae 
immissa. 

c.  Seta  per  ostium  venosum  in  atrium  dextrum, 

d.  Seta  per  ostium  venosum  in  atrium  sinistrum 
immissa. 

h.  Ventriculi  pars,  trabeculis  carneis  libera, 
m.  Atriorum  septum,  in  ostium  venosum  dependens. 

0.  o.  Valvulae  ostii  venosi. 

р.  p.  q.  Valvulae  ostii  arteriosi. 

Figura  5.  Baseos  Carnii  et  columnae  vertebralis 
exhibet  partem  a superficie  inferiore.  Truncus 
aortae  sinisterae  resectus,  atque  in  latus  sinistrum 
reclinatus  est. 

A.  Basis  carnii. 

B.  Os  occipitis. 

C.  D.  E.  Vertebra  prima,  secunda  et  tertia. 

1.  Musculi  oculi  motioni  inservientes. 

2.  Musculus  protractor  scapulae. 

3.  I\L  depressor  scapulae. 

4.  M.  depressor  acronii. 

a.  Truncus  aortae. 

b.  Carotis. 

с.  Aorta  descendens. 

d.  Pulmonalis. 

e.  Diverticulum  carotidis. 

f.  Lingualis. 

g.  Rami  oesophagum  petentes. 

h.  Carotis  propria, 
h *.  Ophthalmica. 

L Laryngea. 

k.  Rami  oesophagei. 

l.  Ramus  occiput  petens. 

m.  Axillaris. 

n.  Pulmonalis  propria. 

o.  Ramus  pulmonalis  cutaneus. 

p.  Ramus  membranam  muscosam, 

q.  ramus  nasum  petens. 

r.  Filum  telae  cellulosae,  inter  carotidem  et  aortunt 
descendentem  extensum. 

s.  Ramus  recurrens,  spinam  medullarem  petens. 

Figura  6.  Capitis  superficies  supera  (latus  si- 
nistrum.) 

1.  Musculus  levator  scapulae  sublimis. 

2.  Scapula. 

a.  Continuatio  rami,  qui  in  Figura  quinta  litera  I. 
designatus  est. 

b.  Ramulus  ad  aurem,  (c.)  et  ad  bulbum  oculi  (d.) 
sese  conferens. 

e.  Ramulus  ophthalmicus. 

f.  Ramuli  nasales. 

Figura  7.  Pedis  sinistri  superficies  dorsali#, 
cute  remota. 

1.  Musculus  tibialis,  anticus. 

2.  Musculus  accessorius  tibialis  antici. 

3.  M.  tibialis  posticus. 

4.  M.  tarsi  infimus. 

5.  M.  extensor  indicis  proprius. 

6.  M.  extensor  digitorum. 

a.  Arteria. 

b.  b.  Rami  cutanei. 

«.  Vena. 

Figura  8.  Arteriarum  ven.irumque  exhibet  distri- 
butionem in  dorso  pedis,  remoto  musculo  extensore 
digitorum. 

Figura  9.  Truncus  aortae  communis  dissectus, 
et  aortae  dextrae  sinistraeque  initium. 

a.  Trunci  aortae  dissectae  superficies  interna. 

b.  Aorta  dextra  integra. 

c.  Aortae  sinistrae  canalis  intermedius  dissectus  (e). 

f.  Seta  in  canalem  ad  carotidem  deducentem  inserta. 

g.  Seta  in  canalem  pulmonalem  inserta. 

d.  Plica  prominens  in  trunco  aortae  communi.  ] 
Figura  10.  Lumen  trunci  aortae  conuuunis. 

a.  Paries  muscularis. 

1).  Canalis, 
c.  Plica  prominens. 

Naturalem  magnitudinem  in  fig.  4 et  5 triplicavi. 
Figura  11.  Arteriae  cerebri. 

A.  Basis  cranii. 

B.  C.  Vertebra  prima  et  secunda. 

a.  Carotidis  ramus  anterior  usque  ad  nasum  pro- 
grediens. 

b.  Ramus  posterior,  circulum  Willisii  formans. 

c.  c.  Arteria  spinalis. 

d.  d.  Ramuli  intervertebrales. 

Figura  12.  Venae  cerebrales. 

A.  Hemisphaeria  cerebri. 

B.  Thalami  optici. 

B.  Cerebellum. 

D.  Ventriculus  quartus, 
tt.  Rami  anteriores. 
jS.  Rami  posteriores. 
y.  Ramuli  intervertebrales. 

Figura  13.  Vesiculam  seminalem  et  renis  si- 
nistri exhibet  partem,  a superficie  superiore  (dorsali) 
visam. 


A.  Renis  p.ors  posterior. 

B.  Vesicula  seminalis  expansa. 

C.  Ureter. 

D.  Vasis  deferentis  pars. 

«.  Vena  renalia  advehens  resecta. 

/?.  Ramus  ejus  primus  in  renis  substantia. 
y.  Vena  vesiculae  seminalis. 

Figura  14.  Earundeni,  quae  in  priori  figura 
delineatae  sunt  partium  superficies  opposita. 

A.  Renis  sinistri  pars  posterior. 

B.  V^esiculae  seminalis  situs  naturalis. 

C.  Ureter. 

D.  Vasis  deferentis  pars. 

y.  Vena  vesiculae  seminalis. 

d.  Rami  venam  renalem  deferentem  primam  con- 
stituentes. 

Figura  15.  Distributionem  arteriarum  renalium 
et  testiculi  exhibet. 

A.  B.  Ren  dexter  et  sinister. 

D.  Ureter. 

E.  Vesicula  seminalis. 

F.  Vas  deferens. 

C.  Orificium  ejus. 

a.  /?.  y.  d.  £.  Venae  renales  deferentes  resectae. 

a.  Aorta  descendens. 

b.  Trunculus,  cujus  ramus  uterque  ad  testiculos  pergit. 

c.  Trunculus,  cujus  ramus  sinister  ad  renem,  dexter 
ad  testiculum  pervenit. 

d.  Trunculus,  cujus  ramus  uterque  renis  nutritioni 
in.servit. 

e.  f.  Trunculus,  quorum  ramus  dexter  renem,  sinister 
testiculum  petit. 

Figura  16.  Arterias  et  venas  testiculorum  de- 
monstrat. 

A.  Corporum  luteorum  pars. 

B.  B.  Testiculi. 

C.  Ren  sinister. 

D.  Rectum  resectum. 

a.  Arteria  corporum  luteorum. 

b.  Arteriae  spermaticae. 

a.  Venae  cavae  inferioris  truncus. 

Vena  corporum  luteorum, 
y.  Venae  renales  deferentes  lateris  sinistri, 
d.  V^enae  renales  deferentes  lateris  dextri  resect.ie. 

In  figura  13  et  15  magnitudo  naturalis  in  duplum 
aucta  est. 

Figura  17.  Vasa  genitalium  feminae  exhibet. 

A.  Lobulus  hepatis  medius. 

15.  Ventriculus  resectus. 

C.  Coiiiorum  luteorum  pars. 

D.  Ovarii  siiiinstri  in  latus  dextrum  reclinati  super- 
ficies dorsalis.  ■* 

E.  Lamella  peritonaei,  cujus  margini  insertus  est 
oviductus,  quem  resectum  delineavi. 

F.  Ren  sinister. 

a.  Arteria  enterica  communis. 

1).  Arteria  pro  corporilius  luteis. 

c.  Arteriae  ovarii. 

d.  Arteriae  oviductum  petentes. 

a.  Venae  cavae  inferioris  truncus. 

/6.  Quinque  venae  renales  deferentes. 


y.  A enae  ovarii. 

d.  A^ena  corporum  luteorum. 

Figura  18.  A’enae,  quae  in  Fig.  1.  ab  anteriore 
parte  delineatae  sunt,  a latere  visae. 

«.  A^ena  umbilicalis. 

y.  Rami  ejusdem,  cura  vena  crurali  externa  sese 
conjungentes. 

/?.  Rami  musculares. 

J.  A ena  vesicae  urinariae. 

e.  A^ena  cruralis  externa. 

?.  A^ena  cruralis  interna  lateris  sinistri. 

f].  A^ena  renalis  advehens  lateris  sinistrL 


Vitae  curriculu  m. 

-Vlgo  Carolus,  Heinricus,  Augustus,  Burow,  anno  millesimo  octingentesimo  nono  patre  Ca- 
rolo , matre  vero  Guilielmina  e gente  de  Leo  JLlbingi  natus,  ecclesiae  euangelicae  addictus  sum. 
Cum  in  inferioribus  gymnasii  Elbing ensis  ordinibus  primis  literarum  elementis  imbutus  essem,  pa- 
ter a rege  clementissirno  Gedanum  vocatus  est,  ibique  in  gymnasio  cursum  scientiarum  sublimiorum 
rite  peracto,  examineque,  quo  maturitatis  signum  mihi  est  tributum  absoluto,  Regimontium  petii 
et  die  XXIX  m.  Apri.  MDCCCXXX  a prorectoTe  illustrissimo  J.  Voigt  inter  cives  academiae 
Albertinae  receptus,  apud  ili.  Sachs  1. 1.  decanum  facultatis  medicae  nomen  professus  sum. 

Qua  in  universitate  hisce  interfui  praelectionibus.  De  physice  et  mineralogia  ill.  Neumann, 
de  botanice,  tum  generali,  quum  speciali  Ut.  Meyer,  de  chemia  et  pharmacia  ill.  Dulk,  de  logice 
ill.  Herbart,  de  osteologia,  myologia,  angiologia,  arteque  cadavera  rite  secandi  ill.  E.  Burdach,  de 
neurologia,  splanchnologia,  zoologia,  zootomia  et  anatomia  comparata  Uls.  de  Baer , \de  physio- 
logia ill.  Burdach  sen.,  de  pathologia  et  therapia,  tum  generali,  quum  speciali  ill.  Sachs,  de  chi- 
rurgia et  ophthalmiatrice  ill.  Unger , de  arte  obstetricia  ill.  Heyn,  de  arte  formulas  concinnandi, 
et  de  materia  medica  ill.  Cruse  me  docuerunt. 

Ad  praxin  medicam,  chirurgicam,  ophthalmiatricam  beat.  Els?icr,  ill.  Heyn,  ill.  Unger, 
ill.  Sachs  me  instituerunt. 

Demum  eo  perveni,  ut  summos  medici  ordinis  honores  hac  dissertatione  adipisci  studeam, 
postea  solemni  examine  rite  absoluto,  practicae  me  medicae  artis  exercitationi  dediturus.  Et  hoc 
quidem  loco  non  possum  quin  duumviris  illis,  qui  hanc  dissertationem  sibi  dedicari  passi  sunt, 
iterum  gratias  maximas  agam.  Quorum  alter  auctoritate  sua  a summo  magistratu,  qui  rebus  me- 
dicis praefectus  est,  iltud  impetravit  ut  publicis  impensis  tabulae  aeneae  perfectae  sint,  quae^  huic 
dissertationi  adjeci,  alterius  benignitas  per  illud  tempus  quod  Berolini  mihi  examinis  causa  degen- 
dam erit,  ab  externis  vitae  curis  me  liberavit. 

